title: Steíri

text: Steíri muodostaa myös laajemman kyläyhdyskunnan (Τοπική Κοινότητα Στειρίου, "Topikí Koinótita Steiríou"), johon kuuluu Steírin kylän lisäksi Unescon maailmanperintökohteisiin kuuluva bysanttilaisella ajalla perustettu Ósios Loukáksen luostari ("Moní Osíou Louká"). Koko yhdyskunnan väkiluku on 689.


title: Kaprion linna

text: Kaprion linna () keskiaikainen linna Venäjällä Leningradin alueeella. Se sijaitsee Lomonosovin piiriin kuuluvassa Kaprion kunnassa.


title: Kaprion linna

text: Ensimmäinen maininta Kaprion linnasta on vuodelta 1240, jolloin saksalaiset ristiritarit tunkeutuivat Novgorodin alueelle ja rakensivat tänne puisen linnoituksen. Aleksanteri Nevskin johtamat novgorodilaiset, laatokanlinnalaiset, karjalaiset ja inkeriläiset valtasivat ja hävittivät sen seuraavana vuonna. Vuonna 1280 Aleksanterin poika Dmitri Aleksandrovitš rakennutti kivisen linnan, jonka novgorodilaiset hävittivät kaksi vuotta myöhemmin. Se rakennettiin uudelleen vuonna 1297. Kaprio toimi Vatjan viidenneksen Kargalin pogostan keskuspaikkana, mutta sillä ei koskaan ollut suurta taloudellista merkitystä.


title: Kaprion linna

text: Moskovalaisaikana linnaa vahvistettiin, ja useimmat säilyneet rakenteet ovat peräisin tältä ajalta. Ruotsalaiset valtasivat linnan vuonna 1581, mutta luovuttivat sen Venäjälle Täyssinän rauhassa. 1600-luvun alussa ruotsalaiset valtasivat linnan uudestaan. Venäjä sai sen takaisin vuonna 1703.


title: Kanervan koulu

text: Kanervan koulu on Lahden Uudessakylässä (ent. Nastolassa) sijaitseva alakoulu. Koulun toiminta lakkautettiin vuonna 2015. Koulurakennuksessa on asuintiloja. Koulu sijaitsee hyvien kulkuyhteyksien varrella Lahdesta ja Kouvolasta. Koulun lähettyvillä on kolme linja-autopysäkkiä: Rakokiventiellä, Heinolantiellä ja Kouvolantiellä. Kouvolantien varressa on myös vuonna 2010 uudelleenavattu seisake vuoden 1870 valmistuneen Riihimäki-Pietari-radan Lahti-Kouvola-rataosuudella


title: Verdura Records

text: Verdura Records on suomalainen itsenäinen levy-yhtiö, joka perustettiin vuonna 1999. Yritys ei ole erikoistunut minkään tietyn musiikinlajin julkaisemiseen.


title: Verdura Records

text: Verdura on julkaissut mm. Eturivin, Candy Canen, Magyar Possen, Sergion ja Itäväylän albumeita.


title: Eduard Tisse

text: Eduard Tisse (1897–1961) oli neuvostoliittolainen elokuvaaja. Hän teki vuodesta 1924 yhteistyötä Sergei Eisensteinin kanssa ja kuvasi kaikki tämän elokuvat. Hänen osuutensa klassisen neuvostoliittolaisen elokuvan synnyssä oli merkittävä.


title: Lempilapset

text: Lempilapset on suomalaisen kokeellisen musiikin yhtyeen Eturivin 7" vinyylisingle, joka julkaistiin keväällä 2000.


title: Koivulammi (Parkano)

text: Koivulammi eli Koivulampi on Pirkanmaalla Parkanossa Laholuomassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Koivulammi on osa Laholuoman valuma-aluetta.


title: Koivulammi (Parkano)

text: Lammen pituus on 300 metriä, leveys 100 metriä ja sen pinta-ala on 2 hehtaaria. Se sijaitsee laajalla suoalueella Möyhänkeitaan itäpuolella. Suo on vain itäreunastaan ojitettu ja niiden johto-ojat laskevat Koivulampeen. Lammen oma laskuoja lähtee sen länsipäästä ja se virtaa luontaista uomaansa pitkin vajaa 400 metriä toiseen lampeen. Molempia lampia kutstaan peruskartoissa yhteisellä nimellä Koivulammit. Alempi lampi on 40 senttimetriä alempana ja sen laskuoja on nimeltään Koivuluoma. Koivuluoma yhtyy Laholuomaan Laholuoman kylän eteläpuolella. Isomman lammen rantaviivan pituus on 650 metriä. Sen pohjoisranta on avosuota, mutta muut rannat rämettä. Pienempi Koivulampi on osittain umpeensoistunut ja ranta on kosteikkoa. Kummatkin lammet ovat rakentamattomia. Lähin tie lammille on metsäautotie, joka ohittaa ne sadan metrin etäisyydeltä.


title: Koivulammi (Parkano)

text: Vanhan 1800-luvulla laaditun pitäjänkartan mukaan Koivulammin nimi on ollut "Iso Koivulampi" ja sen alajuoksulla ollut pari "Vähä Koivulampi". Lammet olivat tuoloinkin autiot, mutta niiden laskuojan varsia oli raivattu niityiksi etenkin alajuoksulla. Myös Iso Koivulammen pohjoisrannassa on maalattu vihreällä niittyä muisituutava suurempi alue.


title: Kalle Lehtomäki

text: Kalle Valdemar Lehtomäki (22. elokuuta 1905 Tampere – 29. joulukuuta 1999 Tampere) oli suomalainen Tampereella asunut taidemaalari.


title: Kalle Lehtomäki

text: Lehtomäki oli kansakoulun käytyään koristeleikkaajan ja puuveistäjän opissa tamperelaisessa Evert Inveniuksen huonekalutehtaassa 1920–1922 ja sen jälkeen hopeakaivertajan opissa Lingon kultasepänliikkeessä 1922–1925. Hän opiskeli sitten 1928–1931 Suomen Taideyhdistyksen piirustuskoulussa opettajinaan Uuno Alanko ja Werner Åström. Lehtomäki osallistui 1930-luvulta lähtien Suomen taiteilijain ja Tampereen taiteilijaseuran näyttelyihin. Hänellä oli myös omia yksityisnäyttelyitä. Lehtomäki toimi kuvaamataidon opettajana eri oppikouluissa 1960–1975.


title: Kalle Lehtomäki

text: Lehtomäen tuotantoon kuului muotokuvia, asetelmia sekä maisemakuvia muun muassa Suomen Lapista, Norjasta ja Tampereen seudulta. Öljymaalausten ohella Lehtomäki teki myös mosaiikkeja, lasimaalauksia, pastelli- ja vesiväritöitä, litografiaa ja puupiirroksia. Lehtomäen maalaukset olivat realistisia ja niissä oli vaikutteieta impressionismista, ekspressionismista ja kubismista.


title: Anatoli Golubkov

text: Anatoli Sergejevitš Golubkov (, s. 1. joulukuuta 1988, Sosnovoborsk) on Kazakstanin ja Venäjän kansalaisuuden omaava jääpalloilija, pelipaikaltaan hyökkääjä. Hän edustaa Irkutskin Baikal-Energijaa.


title: Anatoli Golubkov

text: Golubkovin kasvattajaseura on Jenisej, Krasnojarsk, missä hän pelasi vuoteen 2008 ennen siirtymistään Irkutskin Baikal-Energijaaan, jossa hän pelasi seuraavat kuusi kautta eli 2008–2014. Sen jälkeen hän on pelannut kaudesta 2014 alkaen Habarovskin SKA-Neftjanikissa.


title: Anatoli Golubkov

text: Golubkov siirtyi kahden passin eli Venäjän ja Kazakstanin passin miehenä pelaamaan Kazakstanin jääpallomaajoukkueessa vuoden 2015 MM-kisoissa, joissa hän oli saavuttamassa MM-pronssia.


title: Anatoli Golubkov

text: Maajoukkueessa


title: Islamilainen kehityspankki

text: Islamilainen kehityspankki (lyhenne IsDB tai IDB; ) on elokuussa 1974 perustettu, Saudi-Arabian Jeddassa kotipaikkaansa pitävä kansainvälinen rahoituslaitos. Pankin operatiivinen toiminta alkoi 20. lokakuuta 1975. IsDB:llä on pysyvän tarkkailijan asema YK:ssa.


title: Islamilainen kehityspankki

text: Pankin tarkoituksena on edistää taloudellista ja sosiaalista kehitystä jäsenvaltioissaan ja yksittäisissä muslimiyhteisöissä muuallakin. Pankki on ensimmäinen kansainvälinen rahoituslaitos, joka on noudattanut toiminnassaan islamilaisen lain (sharia) periaatteita.


title: Islamilainen kehityspankki

text: IsDB lainaa rahaa erityisesti jäsenvaltioihin sijoittuviin hankkeisiin, hiukan (alle 1 % rahoituksesta) myös jäsenmaiden ulkopuolelle. Vuonna 2013 pankin lainapääomaa kasvatettiin 150 miljardiin Yhdysvaltain dollariin. Lisäyksellä oli tarkoitus helpottaa lainoitustarpeita muissakin kuin enemmistöltään islamilaisissa jäsenvaltioissa. IsDB:n lainoituskohteiden suurimmat toimialat olivat (2015) energia (40,5 %), rahoitus (14,6 %), liikenne (13,0 %), maatalous (9,9 %), vesihuolto ja sanitaatio (6,8 %) sekä teollisuus ja kaivostoiminta (6,2 %).


title: Islamilainen kehityspankki

text: Islamilainen kehityspankki poikkeaa omistusjärjestelyjensä ja rahoituskohteittensa osalta tunnetuimmista kansainvälisistä kehityspankeista (kuten Aasian kehityspankki tai Euroopan jälleenrakennus- ja kehityspankki) ja alueellisista kehityspankeista (kuten Itä-Afrikan kehityspankki). Esimerkiksi Maailmanpankki ryhmittelee IsDB:n samaan rahoituslaitosten ryhmään Euroopan investointipankin ja Pohjoismaisen investointipankin kanssa. IsDB:n tavoitteena (visio) on vuoteen 2020 mennessä nousta tunnettujen kansainvälisten kehityspankkien joukkoon.


title: Islamilainen kehityspankki

text: Pankin luottoluokitus on korkea eli AAA (eli Aaa),


title: Islamilainen kehityspankki

text: Lokakuussa 2015 tiedotettiin Yhdistyneiden kansakuntien, Maailmanpankin ja Islamilaisen kehityspankin yhteisestä, usean miljardin dollarin suuruiseksi luonnehditusta tukihankkeesta voimakkaasti kasvaneiden pakolaisvirtojen hillitsemiseksi.


title: Islamilainen kehityspankki

text: Helmikuun 2016 alussa Islamilaisella kehityspankilla oli yhteensä 56 jäsenvaltiota, jotka ovat myös pankin osaomistaja. Jäseneksi voidaan hyväksyä hakijavaltio, joka 1) on Islamilaisen yhteistyöjärjestön jäsen, 2) maksaa vaadittavan IsDB:n osakepääoman minimiosuuden ja 3) hyväksyy muut ehdot ja edellytykset, joita IsDB:n johtokunta siltä mahdollisesti vaatii.


title: Islamilainen kehityspankki

text: Jäsenvaltioiden omistusosuus vaihtelee 26,57 prosentin (Saudi-Arabia) ja 0,02 prosentin (Komorit, Uzbekistan) välillä (helmikuun 2016 alun tilanne). Suurimpia osakkeenomistajia, joilla oli vähintään 1,0 prosentin omistus pankista, olivat:


title: Rapalampi (Parkano)

text: Rapalampi on Pirkanmaalla Parkanossa Laholuoman kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Rapalampi on osa Laholuoman valuma-aluetta.


title: Rapalampi (Parkano)

text: Lammen pituus on 150 metriä, leveys 100 metriä ja sen pinta-ala on 1,1 hehtaaria. Se sijaitsee Horjunkeitaan kaakkoispuolella Parkanon kunnan alueella keskellä suurta suoaluetta, jonka eteläosa lammesta lähtien on tiheästi ojitettu. Lampi on yhteydessä suo-ojien verkostoon yhden kaivetun ojan kautta, jota myöten sen myös laskee vetensä. Suo-oja johtavat lammen vedet Yliseen Kirjasjärveen. Rantaviivan pituus on 400 metriä. Kaikki rannat ovat rämettä paitsi pohjoispuoli, joka on avosuota. Rannat ovat rakentamattomia eikä lammelle johta teitä. Karvian ja Parkanon välinen raja kulkee 600 metrin päästä ohitse.


title: Erkki Toivanen (vuorineuvos)

text: Erik (Erkki) Jalmari Toivanen (23. marraskuuta 1927 Hanko – 27. heinäkuuta 2000 Helsinki) oli suomalainen yritysjohtaja ja varatuomari. Hän oli Onninen Oyj:n toimitusjohtaja vuosina 1956–1991. Hänelle myönnettiin vuorineuvoksen arvo 1978. Hänet valittiin myös vuoden liikemieheksi 1995.


title: Erkki Toivanen (vuorineuvos)

text: Erkki Toivasen vanhemmat olivat postinhoitaja Jalmari Toivanen ja Ellen Alexandra Nyström. Hän kirjoitti ylioppilaaksi Lohjan yhteiskoulusta vuonna 1945, suoritti ylemmän oikeustutkinnon vuonna 1949 ja sai varatuomarin arvon 1953. Hän työskenteli muutamia vuosia lakiasiaintoimisto Roschier-Holmbergin avustajana ja Helsingin yleisen tuomiokunnan notaarina, mutta naituaan vuonna 1953 vesijohtoliike Onnisen toimitusjohtrajan, kauppaneuvos Karl Aurialan tyttären Anjan hän siirtyi yhtiön palvelukseen. Vuonna 1956 Toivanen tuli Aurialan tilalle toimitusjohtajaksi. Hän laajensi yhtiön toiminnan LVI-, ilmanvaihto- ja lämmityslaitteiden tukkukauppaan. Onnisesta tuli 1990-luvun alkuun mennessä vesijohtoalan markkinajohtaja Suomessa ja se osti lopulta tärkeimmän kilpailijansa Huberin. Jäätyään eläkkeelle toimitusjohtajan tehtävästä vuonna 1991 Toivonen jatkoi yhtiön hallituksen puheenjohtajana. Hänen johdollaan perustettiin vuonna 1997 omistusyhtiö Onvest Oy, johon Toivasen perheen osakeomistukset eri yrityksissä keskitettiin.


title: Erkki Toivanen (vuorineuvos)

text: Toivasen perhe oli 1990-luvun alussa Suomen Yhdyspankin (SYP) kymmenenneksi suurin osakkeenomistaja. Toivanen oli SYP:n hallintoneuvoston jäsen vuosina 1984–1995 sekä SYP:n omistusyhtiön Unitas Oy:n hallituksen varapuheenjohtaja vuosina 1992–1997. Hän oli mukana neuvottelemassa SYP:n ja KOP:n fuusioitumisesta vuonna 1995 Meritaksi sekä vuonna 1997 edelleen ruotsalaisen Nordbankenin kanssa MeritaNordbankeniksi (nyk. Nordea). Toivanen oli myös vakuutusyhtiö Eurooppalaisen hallintoneuvoston puheenjohtaja vuosina 1980–1996, vakuutusyhtiö Sammon hallintoneuvoston jäsen 1983–1994, YIT-Yhtymän hallintoneuvoston jäsen vuodesta 1994 sekä Tamro Oyj:n hallituksen jäsen vuodesta 1990 ja sen puheenjohtaja vuodesta 1997.


title: Erkki Toivanen (vuorineuvos)

text: Toivasella oli monia luottamustehtäviä myös järjestömaailmassa. Hän oli LVI-keskusliiton puheenjohtaja 1961–1968, Suomen Ampumahiihtoliiton puheenjohtaja 1972–1984, Suomen putkikauppiasyhdistyksen puheenjohtaja 1974–1986, Allergialiiton liittovaltuuston puheenjohtaja 1982–1991, Teknisen tukkukaupan keskusliiton puheenjohtaja 1983–1988 ja Suomen sähkötukkuliikkeiden liiton puheenjohtaja 1985–1988. Hän oli myös Allergiatutkimussäätiön hallituksen puheenjohtaja 1971–1979 ja hallintoneuvoston puheenjohtaja 1979–1987, kuului Liikesivistysrahaston hallitukseen vuodesta 1975 ja oli sen varapuheenjohtajana vuodesta 1983, oli Keskuskauppakamarin verovaliokunnan puheenjohtaja 1986–1994 ja kuului 1990-luvulla Teknillisen korkeakoulun ja Helsingin kauppakorkeakoulun neuvottelukuntiin sekä Turun kauppakorkeakoulun tukisäätiön hallitukseen. Toivanen oli vuoden 1990 nykyaikaisen viisiottelun Lahden-maailmanmestaruuskilpailujen järjestelytoimikunnan puheenjohtaja.


title: Erkki Toivanen (vuorineuvos)

text: Erkki ja Anja Toivasella oli kaksi tytärtä, Marja ja Maarit Toivanen, joista jälkimmäinen on myöhemmin toiminut Onnisen ja Onvestin johdossa sekä saanut vuorineuvoksen arvon.


title: Pittalit

text: Pittalit (Melampittidae) eli aiemmalta nimeltään juoksutimalit on varpuslintuihin kuuluva heimo. Heimon lajit on aikaisemmin luettu kuuluvaksi mutavaristen, penkojien tai paratiisilintujen heimoihin. Heimoon kuuluu 2 sukua ja 2 lajia. Lajit ovat pittali ("Melampitta lugubris") ja karstipittali ("Megalampitta gigantea").


title: Pittalit

text: Pittaleita tavataan Uuden-Guinean vuoristometsistä. Ne elävät metsien pohjakerroksissa ja syövät hyönteisiä ja muita selkärangattomia eläimiä. Väriltään ne ovat tummia.


Ylhäisten kastien kelvottomat jälkeläiset on kokeellisen musiikin yhtyeen Eturivin esikoisalbumi, joka julkaistiin vuonna 2003 levymerkillä Verdura Records. Albumi sisältää runsaasti ambientäänikokeiluja ja erilaisia efektejä.


title: Ylhäisten kastien kelvottomat jälkeläiset

text: Albumin kansikuvan on toteuttanut Herra Ylppö.


title: Matvei Azarenko

text: Matvei Sergejevitš Azarenko (, s. 5. huhtikuuta 1992 Novosibirsk, Neuvostoliitto) on venäläis-valkovenäläinen jääpalloilija, joka edustaa Venäjän toiseksi korkeimmalla sarjatasolla pelaavaa Lokomotiv Orenburgia.


title: Matvei Azarenko

text:
Matvei Azarenko on pelannut Venäjän pääsarjassa Moskovan Dynamossa ja Kirovin Rodinassa sekä Ruotsin pääsarjassa Uppsalan Siriuksen joukkueissa.
Azarenko pystyi kahden passin miehenä pelaamaan juniorina Venäjän jääpallomaajoukkueessa ja aikuisena Valko-Venäjän jääpallomaajoukkueessa, jossa hän pelasi ensimmäisen kerran vuoden 2016 kisoissa.


title: Pesäpallon suomensarja 1967

text: Pesäpallon suomensarjan 23. kausi pelattiin kesällä 1967. Sarja pelattiin edellisen kauden neljän sijasta nyt kolmessa lohkossa ja lohkovoittajat nousivat suoraan mestaruussarjaan kaudeksi 1968.


title: Pesäpallon suomensarja 1967

text:
Pallo-Toverit luopui.
Uusinta noususta Turussa 17. syyskuuta: Kankaanpään Maila - Työväen Mailapojat 12–7


title: Raivalammi

text: Raivalammi eli Raivolampi on Pirkanmaalla Parkanossa Kuusijärven kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Raivalammi on osa Laholuoman valuma-aluetta.


title: Raivalammi

text: Lammen pituus on 300 metriä, leveys 100 metriä ja sen pinta-ala on 2,5 hehtaaria. Se sijaitsee Laholuoman ja Kuusijärven kylien välissä soistuneella metsäalueella matalassa painanteessa, mutta koneellisella ojan-kaivulla siihen on onnistuttu kaivamaan riittävän syvä laskuojaoja, joka on johdettu Laholuomaan. Lampeen on johdettu kahdesta suunnasta suo-ojien vettä. Rantaviivan pituus on 700 metriä. Ranta on kaakkoispäätä lukuun ottamatta suota, joka on enimmäkseen avosuota. Rannoille ei ole rakennettu mitään. Lammen ohittaa 50 metrin etäisyydeltä traktoripolku, jolle pääsee Laholuoman kylästä.


title: Pekka Kotkavuori

text: Pekka Sulo Veikko Kotkavuori (11. huhtikuuta 1924 Helsinki – 28. toukokuuta 1986 Helsinki) oli suomalainen mainoselokuvien tuottaja, käsikirjoittaja ja ohjaaja.


title: Pekka Kotkavuori

text: Pekka Kotkavuori työskenteli 1950-luvun puolivälissä aikakauslehti Kallessa, josta hän siirtyi Suomi-Filmin omistaman Filmitalon (aiemmin Finlandia-Kuva) toimitusjohtajaksi käynnistämään sen mainoselokuvatuotantoa. Hän suosi mainosmusiikin eli lyhyiden jinglejen käyttöä, amerikkalaisten esikuvien mukaan usein jazztyylisinä sovituksina, yhteistyökumppaninaan useimmiten Kalle Kaartinen.


title: Pekka Kotkavuori

text: Kotkavuori toimitti WSOY:lle kaksi vitsikokoelmaa, nimeltään "Kaskukanuuna" (1979) ja "Vitsihaupitsi" (1980).


title: Pekka Kotkavuori

text:
Kotkavuori toimi monien markkinointi- ja elokuva-alan yhdistysten luottamustehtävissä. Hän on saanut elokuva-alan hopeisen ansiomerkin.
Vuonna 1973 hänelle myönnettiin Mainonnan monitaho -palkinto.


title: Joey Crabb

text: Joseph Michael Crabb (s. 3. huhtikuuta 1983 Anchorage, Alaska, Yhdysvallat) on yhdysvaltalainen entinen jääkiekkoilija, pelipaikaltaan oikea laitahyökkääjä. Hän pelasi urallaan NHL:ssä yhteensä 179 runkosarjaottelua tehopistein 20+33=53 ja keräten 100 jäähyminuuttia. Crabb pelasi suurimman osan Pohjois-Amerikan -vuosistaan AHL:ssä ja hän voitti Calder Cupin Chicago Wolvesissa vuonna 2008. Uransa viimeisen kauden 2015–2016 Crabb vietti Ruotsin SHL-liigassa, jossa hän voitti Frölunda HC:n riveissä Ruotsin-mestaruuden. Crabb edusti myös Yhdysvaltoja MM-kilpailuissa vuonna 2012. Hän kuuluu nykyään vapaaehtoisena Alaska-Anchoragen yliopistojoukkueen valmennukseen.


title: Joey Crabb

text: SHL-joukkue Växjö Lakersin urheilujohtaja Henrik Evertsson luonnehti Crabbia vuonna 2015 pelityyliltään kahden suunnan hyökkääjäksi. Eliteprospects.com -sivuston Erik K. Piri kertoi hänen olevan myös monipuolinen pelaaja, joka pelaa energisesti ja tarvittaessa röyhkeästi. Piri mainitsi Crabbilla olevan myös hyvä runko. Crabb laukoi oikealta.


title: Joey Crabb

text: Crabb kävi kotikaupungissaan Anchoragessa Dimond High Schoolin, jonka jälkeen WHL-joukkue Seattle Thunderbirds varasi hänet 61. pelaajana kesällä 1999. Crabb ei kuitenkaan koskaan siirtynyt CHL:ään pelatakseen Yhdysvaltain yliopistosarjoissa. Hän vietti vuodet 1999–2001 Yhdysvaltain maajoukkueen kehitysohjelman mukana pelaten mm. NAHL- ja USHL-junioriliigoja. Kauden 2001–2002 Crabb pelasi USHL:ää Green Bay Gamblersin paidassa, jonka paras pistemies ja syöttäjä hän oli kevään 2002 pudotuspeleissä tehoilla 4+8=12.


title: Joey Crabb

text: New York Rangers varasi Crabbin seitsemännellä kierroksella 226. pelaajana . Hän kävi vuodet 2002–2006 Colorado Collegen yliopistoa, jonka jälkeen Crabb teki vapaana agenttina tulokassopimuksen Atlanta Thrashersin kanssa elokuussa 2006. Hän vietti kaksi seuraavaa kautta kokonaan AHL-joukkue Chicago Wolvesissa, jossa tulokaskausi 2006–2007 toi 63 runkosarja- ja kuudessa playoff-ottelussa tehot 7+15=22. Kauden 2007–2008 päätteeksi Crabb voitti Calder Cupin. Heinäkuussa 2008 hän teki vuoden mittaisen jatkosopimuksen Thrashersin kanssa.


title: Joey Crabb

text: Kaudella 2008–2009 Crabb teki NHL-debyyttinsä ja pelasi Thrashersissa kaikkiaan 29 runkosarjaottelua tehopistein 4+5=9. Hän teki NHL-debyyttinsä 28. marraskuuta 2008 Nashville Predatorsia vastaan. Crabb sai ottelussa jääaikaa 9.21 minuuttia. Hänen NHL-uransa avausmaali syntyi 10. joulukuuta 2008 New York Rangersia vastaan. Kauden 2009–2010 Crabb pelasi taas kokonaan farmijoukkue Chicago Wolvesissa, jonka sisäisen maalipörssin kolmanteen sijaan ja sisäisen pistepörssin neljänteen sijaan hän ylsi tehoilla 24+29=53.


title: Joey Crabb

text: Kesäkuussa 2010 Thrashers kauppasi Crabbin, Marty Reasonerin, Jeremy Morinin sekä ensimmäisen ja toisen kierroksen varausvuorot Chicago Blackhawksiin vaihdossa Brent Sopeliin, Dustin Byfuglieniin, Ben Eageriin ja Akim Aliu'un. Noin viikkoa myöhemmin heinäkuussa Crabbin oikeudet kaupattiin kuitenkin Toronto Maple Leafsiin, jonka kanssa hän teki pari viikkoa myöhemmin vuoden mittaisen sopimuksen. Crabb pelasi kaudesta 2010–2011 yli puolet Maple Leafsin NHL-joukkueen puolella ja teki 48 runkosarjaottelussa tehot 3+12=15. Heinäkuussa 2011 hän teki vuoden mittaisen jatkosopimuksen joukkueen kanssa. Kauden 2011–2012 Crabb pelasi lähes kokonaan NHL:ssä, jossa hän teki yhden kauden piste-ennätyksensä tehtyään 67 runkosarjaottelussa tehot 11+15=26. Crabb pelasi farmijoukkue Toronto Marliesissa yhdeksän ottelua tehopistein 7+8=15 ja hänet valittiin 23. lokakuuta 2011 AHL:n viikon pelaajaksi.


title: Joey Crabb

text: Heinäkuussa 2012 Crabb teki vuoden mittaisen sopimuksen Washington Capitalsin kanssa. Hän siirtyi syyskuussa NHL:n työsulun ajaksi kotikaupunkiinsa ECHL-joukkue Alaska Acesin riveihin. NHL-kauden 2012–2013 käynnistyttyä tammikuussa 2013 Crabb pelasi Capitalsissa 26 runkosarjaottelua tehden kaksi maalia, kunnes seura asetti hänet maaliskuussa siirtolistalle. Crabb vietti loppukauden farmijoukkue Hershey Bearsissa, jonka paras maalintekijä hän oli pudotuspeleissä viidellä osumallaan.


title: Joey Crabb

text: Heinäkuussa 2013 Crabb teki kaksivuotisen ja 1,2 miljoonan dollarin arvoisen sopimuksen Florida Panthersin kanssa. Hän pelasi kaudella 2013–2014 kuitenkin vain yhdeksän NHL-ottelua tehden yhden maalin ja vietti sen pääosin AHL-joukkue San Antonio Rampagessa, jonka kolmanneksi paras maalintekijä Crabb oli 15 osumallaan. Lokakuussa 2014 Panthers kauppasi hänet New York Rangersiin vaihdossa Andrew Yoganiin ja Steven Kampferiin. Crabb pelasi kauden 2014–2015 kuitenkin kokonaan farmijoukkue Hartford Wolf Packissa, jonka paras maalintekijä hän oli kevään 2015 pudotuspeleissä kuudella osumallaan.


title: Joey Crabb

text: Syksyllä 2015 Crabb haki try-outin kautta pelipaikkaa Arizona Coyotesin NHL-joukkueesta, mutta jäi kuitenkin ilman jatkosopimusta. Hän siirtyi lokakuussa loppukauden 2013–2014 kattavalla sopimuksella Ruotsin SHL-liigan Växjö Lakersiin. Kesken kauden, helmikuussa 2016 Crabb kuitenkin vaihtoi SHL-seuransa Frölunda HC:hen, jonka kanssa hän teki kevääseen 2017 asti ulottuvan sopimuksen. Crabb voitti kauden päätteeksi Ruotsin-mestaruuden. Hän lopetti pelaajauransa kevääseen 2016 ja siirtyi kaudeksi 2016–2017 kotiseudulleen Alaska-Anchoragen yliopistojoukkueen vapaaehtoiseksi valmentajaksi.


title: Joey Crabb

text: Crabb edusti Yhdysvaltoja MM-kilpailuissa vuonna 2012. Hän pelasi myös alle 18-vuotiaiden MM-kilpailuissa vuonna 2001, jolloin hän oli Yhdysvaltain paras maalintekijä viidellä osumallaan. Crabb pelasi myös World U-17 Hockey Challengessa vuonna 2000.


title: Karl Selter

text: Karl Selter (24. kesäkuuta 1898 – 31. tammikuuta 1958) oli virolainen poliitikko ja diplomaatti. Selter toimi 1930-luvulla Viron talous- ja ulkoministerinä. Neuvostoliiton miehittäessä Viron Selter oleskeli lähettiläänä Sveitsissä ja säästyi näin miehitystä seuranneilta puhdistuksilta. Hän kuoli Genevessä vuonna 1958.


title: Karl Selter

text: Karl Selter syntyi Kapun kylässä Järvamaassa 24. kesäkuuta 1898. Hän opiskeli Tarton yliopistossa ensin lääketiedettä ja sittemmin lakia valmistuen vuonna 1925. Vuoteen 1933 saakka hän työskenteli puolustus- ja oikeusministeriöille pyörittäen samalla myös omaa asianajajatoimistoaan. Selter toimi Viron talousministerinä lokakuuta 1933 toukokuuhun 1938. Selterin virkakaudella Viron taloudellinen asema koheni hänen edeltäjiensä aloittamien uudistusten ja Selterin ajaman valtion vahvan talouselämän roolin siivittämänä. Tuotanto kasvoi vahvan valtion tuen avulla ja 1930-luvun loppupuolella lähes 25 prosenttia koko Viron tuotannosta oli valtionyhtiöiden käsissä.


title: Karl Selter

text: Vuonna 1937 Selteristä tuli kansanedustaja ja toukokuussa 1938 hänet nimitettiin maan ulkoministeriksi. Selter pyrki turvaamaan Viron itsenäisyyden huonontuneessa turvallisuustilanteessa. Selter tukeutui Viron Saksan kanssa toukokuussa 1939 solmimaan hyökkäämättömyyssopimukseen ja hylkäsi Neuvostoliiton tarjoamat takeet Viron itsenäisyydestä samana vuonna. Maailmanpoliittinen tilanne huononi kuitenkin Viron kannalta, kun Saksa miehitti Puolan saman vuoden syyskuussa. Adolf Hitler ei ollut kiinnostunut Viron itsenäisyyden puolustamisesta ja Selter solmi Neuvostoliiton kanssa yhteistyösopimuksen, joka johti Viron alistamiseen ja maan Kaarel Eenpalun johtaman hallituksen kaatumiseen. Selter erosi 12. lokakuuta ja hänet lähetettiin Geneveen toimimaan Viron Kansainliiton lähettiläänä. Neuvostoliiton miehitettyä Viron Selterin virka Sveitsissä pelasti hänen henkensä, kun muut entisen hallituksen jäsenet päätyivät NKVD:n surmaamiksi. Sodan jälkeen länsimaat eivät enää tunnustaneet Selterin diplomaattista asemaa ja hänestä tuli epävirallinen Viron edustaja Länsi-Saksassa. Hän kuoli Genevessä 31. tammikuuta 1958.


title: Aydınin maakunta

text: Aydınin maakunta () on yksi Turkin 81 maakunnasta. Maakunnan väkiluvuksi arvioitiin 1 041 979 vuonna 2014.


title: Aydınin maakunta

text: Aydınin maakunta rajoittuu Egeanmereen lännessä, İzmirin ja Manisan maakuntaan pohjoisessa, Denizlin maakuntaan idässä ja Muğlan maakuntaan etelässä.


title: Aydınin maakunta

text: Maakunnan pääkaupunki on Aydın (207 554 as., 31.12.2014 arvio). Muita suuria kaupunkeja ovat Nazilli (113 476 as.), Kuşadası (77 861 as.), Söke (72 523 as.) ja Didim (59 864 as.).


title: Aydınin maakunta

text: Aydınin maakunta on jaettu 17 piirikuntaan.


title: Kahramanmaraşin maakunta

text: Kahramanmaraşin maakunta () on yksi Turkin 81 maakunnasta. Maakunnan väkiluvuksi arvioitiin 1 089 038 vuonna 2014.


title: Kahramanmaraşin maakunta

text: Maakunnan pääkaupunki on Kahramanmaraş (475 793 as., 31.12.2014 arvio). Toinen suurempi kaupunki on Elbistan (99 537 as.).


title: Kahramanmaraşin maakunta

text: Kahramanmaraşin maakunta on jaettu 11 piirikuntaan.


title: Malatyan maakunta

text: Malatyan maakunta () on yksi Turkin 81 maakunnasta. Maakunnan väkiluvuksi arvioitiin 769 544 vuonna 2014.


title: Malatyan maakunta

text: Maakunnan pääkaupunki on Malatya (438 000 as., 31.12.2014 arvio).


title: Malatyan maakunta

text: Malatyan maakunta on jaettu 13 piirikuntaan.


title: Osmaniyen maakunta

text: Osmaniyen maakunta () on yksi Turkin 81 maakunnasta. Maakunnan väkiluvuksi arvioitiin 506 807 vuonna 2014.


title: Osmaniyen maakunta

text: Maakunnan pääkaupunki on Osmaniye (218 531 as., 31.12.2014 arvio). Muita suuria kaupunkeja ovat Kadirli (86 560 as.) ja Düziçi (45 987 as.).


title: Osmaniyen maakunta

text: Osmaniyen maakunta on jaettu seitsemään piirikuntaan.


title: Samsunin maakunta

text: Samsunin maakunta () on yksi Turkin 81 maakunnasta. Maakunnan väkiluvuksi arvioitiin 1 269 989 vuonna 2014.


title: Samsunin maakunta

text: Maakunnan pääkaupunki on Samsun (541 330 as., 31.12.2014 arvio). Muita suuria kaupunkeja ovat Bafra (88 205 as.) ja Çarşamba (66 694 as.).


title: Samsunin maakunta

text: Samsunin maakunta on jaettu 17 piirikuntaan.


title: Eskişehirin maakunta

text: Eskişehirin maakunta () on yksi Turkin 81 maakunnasta. Maakunnan väkiluvuksi arvioitiin 812 320 vuonna 2014.


title: Eskişehirin maakunta

text: Maakunnan pääkaupunki on Eskişehir (685 135 as., 31.12.2014 arvio).


title: Eskişehirin maakunta

text: Eskişehirin maakunta on jaettu 14 piirikuntaan.


title: Denizlin maakunta

text: Denizlin maakunta () on yksi Turkin 81 maakunnasta. Maakunnan väkiluvuksi arvioitiin 978 700 vuonna 2014.


title: Denizlin maakunta

text: Maakunnan pääkaupunki on Denizli (557 300 as., 31.12.2014 arvio).


title: Denizlin maakunta

text: Denizlin maakunta on jaettu 19 piirikuntaan. Pääkaupunki lihavoidulla tekstillä.


title: Etiopiasafari

text: Etiopiasafari on Jaakko Löytyn, Kaisu Löytyn ja Jukka Linkoheimon vuonna 1976 julkaisema single-levy, joka julkaistiin tukemaan heidän Etiopian-matkaansa samana vuonna. Julkaisijana toimi Kirkon nuorisotyön keskus ja kustantajana Nuorten keskus.


title: Etiopiasafari

text: Etiopian-matkan aikana matkalaiset tapasivat eräässä Addis Abeban yökerhossa oromo-muusikon nimeltä Ali Mohammed Birra, ja ostivat tältä hänen tekemän LP-levyn. Tuolla levyllä on laulu Hawash-virrasta, joka inspiroi Jaakko Löytyn samannimisen kappaleen, joka on myös hänen vuoden 1984 LP-levynsä nimikappale.


title: Grace Phipps

text: Gracie Gillam (oik. Grace Victoria Phipps) (s. 4. toukokuuta 1992 Austin, Texas, Yhdysvallat) on yhdysvaltalainen näyttelijä, laulaja ja tanssija. Hänet tunnetaan parhaiten Disney Channel -elokuvasta "Teen Beach Movie" ja "Teen Beach 2".


title: Grace Phipps

text: Gracie Gillam syntyi Katelle ja Gil Phippsille Texasissa 1992. Hänellä on pikkuveli Liam. Phipps valmistui "Robert E. Lee High Schoolista" arvosanalla "summa cum laude".


title: Grace Phipps

text: Gillam sai debyyttiroolinsa vuonna 2011 elokuvassa "Fright Night". Samana vuonna hän sai Amyn roolin ABC Family -kanavan draamasarjassa "The Nine Lives of Chloe King". Vuonna 2012 hän esitti April Youngia The CW:n kauhu/fantasiasarjassa "Vampyyripäiväkirjat".


title: Grace Phipps

text: Gillam näytteli Ross Lynchin ja Maia Mitchellin kanssa musikaalisessa Disney Channel -elokuvassa "Teen Beach Movie" vuonna 2013. Hän toisti "Teen Beach Movien" Lela-roolin jatko-osassa "Teen Beach 2" vuonna 2015.


title: Grace Phipps

text: Gillam on vieraillut sarjoissa "Baby Daddy", "Supernatural", "The Signal" ja "Austin ja Ally".


title: Grace Phipps

text: Gillam lauloi vuonna 2013 julkaistulla "Teen Beach Movien" soundtrackillä usealla raidalla. Albumi kipusi Billboard 200 -listalla 8. sijalle. Hän lauloi myös jatko-osan "Teen Beach 2" soundtrackillä .


title: Grace Phipps

text: Soundtrack:


title: Grace Phipps

text: Single:


title: Brenna Harding

text: Brenna Harding (s. 1996) on australialainen näyttelijä. Hän on kasvanut kahden äidin perheessä ja ajanut samaa sukupuolta olevien parien oikeuksia.


title: Brenna Harding

text: Brenna Harding esiintyi ensimmäisen kerran televisiossa vuonna 2004 pitkäaikaisen australialaisen lastensarjan "Play Schoolin" videopätkässä. Tuolloin hän esiintyi lesboparin lapsena, ja hallituksen ministerit syyttivät ohjelmaa politikoinnista. Hardingin ehkä tunnetuin roolisuoritus on australialaisdraamassa "Puberty Blues" (2012–2014), jossa hän näytteli nuorta päähenkilöä Sue Knightiä. Vuonna 2013 hän oli roolisuorituksestaan ehdolla parhaan nuoren näyttelijän AACTA-palkinnon saajaksi, ja hän voitti Logie-palkinnon palkintosarjassa ”Most Outstanding New Talent”.


title: Brenna Harding

text: Vuonna 2015 Harding esiintyi "Kotiin takaisin" -draamasarjan kolmannella tuotantokaudella.


title: Ala-Syvärin voimalaitos

text:
Ala-Syvärin voimalaitos () on TGK-1-yhtiön operoima vesivoimalaitos Syvärillä Svirstroin kaupunkityyppisessä taajamassa. Voimalaitos avattiin 19. joulukuuta 1933, ja sen kokonaisteho on 99 megawattia. Syväri on osa Vienanmeren–Itämeren kanavaa, ja Ala-Syvärin voimalaitoksen kohdalle onkin rakennettu vesiliikennettä varten sulku.
Voimalaitoksen rakentaminen käynnistyi vuonna 1927 Volkhovin vesivoimalaitoksen rakennustöistä vastanneen Genrikh Graftion johdolla. Ala-Syvärin voimalaitoksen rakennustöitä hankaloitti alueen pehmeä maaperä. Rakennustyöt valmistuivat vuonna 1933. Pato tuhoutui toisessa maailmansodassa, kun Syväri jäi asemasotavaiheen rintamalinjaksi. Pato uudelleenrakennettiin sodan päättymisen jälkeen, ja se on toiminut yhteistyössä vuodesta 1955 joen yläjuoksulle rakennetun Ylä-Syvärin voimalaitoksen kanssa.


title: Laulu yhteisestä leivästä

text: Laulu yhteisestä leivästä on Jaakko Löytyn vuonna 1984 julkaisema LP-levy. Kyseessä on tilaustyö Suomen Lähetysseuran 125-vuotisjuhlia varten kesäkuussa 1984. Albumi on omistettu Ambo-Kavangon kirkon piispan Leonard Aualan työlle.


title: Laulu yhteisestä leivästä

text: Levyllä ovat vierailevina laulusolisteina Taru Hallama, Jukka Leppilampi ja Outi Terho.


title: Laulu yhteisestä leivästä

text: Levyn julkaisija oli Kirjapaja yhdessä Suomen Lähetysseuran kanssa.


title: John Muafangejo

text: John Ndevasia Muafangejo (s. 5. lokakuuta, 1943, Etunda lo Nghadi, Angola; k. 27. marraskuuta 1987, Katutura, Windhoek) oli namibialainen taiteilija, joka saavutti kansainvälistä kuuluisuutta etenkin puupiirrosten tekijänä. Hän teki myöslinoleikkauksia ja etsauksia


title: John Muafangejo

text: Muafangejo kuului kwanyama-heimoon, joka asuttaa pohjoista Namibiaa ja eteläistä Angolaa. Lapsena hän paimensi paljasjaloin karjaa. Vuonna 1955 hänen isänsä kuoli, jättäen jälkeensä kahdeksan vaimoa, joista yksi oli Muafangejon äiti. Äiti kääntyi kristinuskoon ja muutti seuraavana vuonna Namibian puolelle Epingan lähetysasemalle. Vuonna 1957 John seurasi häntä sinne, ja ryhtyi käymään lähetysaseman koulua.


title: John Muafangejo

text: 20-vuotiaana Muafangejo siirtyi Holy Crossin lähetyskouluun Onamunhamassa, ja sitten edelleen St Maryn kouluun Odibossa, missä hän oli vuoteen 1967 saakka. Siellä amerikkalainen lähetystyöntekijä C. S. Mallory rohkaisi häntä taiteilijan uralle ja auttoi häntä hakemaan Rorke's Drift Art and Craft Centre –nimiseen kouluun Rorke's Driftissä, Etelä-Afrikan Natalissa. Rorke's Drift Art and Craft Centren olivat perustaneet vuonna 1862 ruotsalaiset Ulla ja Peder Gowenius, ja sillä oli ollut merkittävä rooli Etelä-Afrikan taiteen kehityksessä 1900-luvun jälkipuoliskolla. Rorke's Driftissä Muafangejo tutustui erilaisiin taiteen tekniikkoihin kuten kutomiseen, puunveistoon, maalaustaiteeseen ja savenvalantaan. Eräs hänen opettajistaan oli Azaria Mbatha (s. 1941). Muafangejo kunnostautui erityisesti etsauksessa ja linoleikkauksissa.


title: John Muafangejo

text: Vuonna 1968 hän koki hermoromahduksen ja joutui sairaalahoitoon Madadeni-nimiseen sairaalaan Newcastlessa masennuksen vuoksi. Päästyään pois sairaalasta hän suoritti tutkintonsa loppuun Rorke's Driftissä vuonna 1969. Vuosina 1970–74 hän työskenteli opettajan Odibon lähetysaseman koulussa. Vuonna 1974 hän sai taiteilijaresidenssin Rorke's Driftissä. Vuonna 1975 hän palasi takaisin Odiboon, mutta muutti vuonna 1977 Windhoekiin. Vuosina 1986–1987 hän rakensi sinne itselleen talon Katuturan kaupunginosaan. 27.11.1987 hän kuoli äkilliseen sydäninfarktiin Windhoekissa.


title: John Muafangejo

text: John Muafangejoa pidettiin maansa tärkeimpänä taiteilijana. Etenkin hänen linoleikkauksensa ovat voimakkaita kuvauksia hänen kansansa jäsenistä ja heidän historiansa tapahtumista. Niissä kuvaa pelkällä mustalla ja valkoisella myös maisemia ja eläimiä, joita Namibian eurooppalaisperäiset taiteilijat kuvaavat värein.


title: John Muafangejo

text: Usein Muafangejon töissä on sekä kuvia että tekstiä, ja niissähän kertoo kwanyamalaisten historiasta ja kulttuurista. Hän ei itse saanut nähdä Namibian itsenäisyyttä, mutta taistelu sen puolesta muodostaa taustan hänen taiteelleen.


title: John Muafangejo

text: Muafangejon tuotanto käsittää vain noin 260 eri linoleikkausta sekä muutamia kudottuja töitä. Namibian kansallisgalleriassa (National Art Gallery of Namibia) Windhoekissa on kolme hänelle omistettua huonetta.


title: Epinga

text: Epinga on kylä ja entinen anglikaaninen lähetysasema Ohangwenan alueella Omundaungilon vaalipiirissä entisellä Ambomaalla. Merkittäviä asukkaita ovat olleet sotilasjohtajat Julius Shaambeni Shilongo Mnyika ja Peter Mweshihange. Taiteilija John Muafangejo vietti teinivuotensa Epingassa käyden lähetysaseman anglikaanista koulua.


title: Epinga

text: Vuonna 1972, 30.1., eteläafrikkalaiset joukot murhasivat Epingan Pyhän Luukkaan kirkossa neljä henkilöä piispa Colin Winterin silmien edessä.


title: Madehara

text: Madehara eli ryöstäjä tai ryöstöpilkki on kalastusväline. Vuoden 2016 alusta se on lailla kielletty, koska siinä koukut tarttuvat kalaan sen ulkopuolelta. Mateen kalastamista madeharalla kutsutaan kansan suussa rokastamiseksi tai juksaamiseksi.


title: HMS Conqueror (1758)

text: HMS Conqueror oli Britannian Kuninkaallisen laivaston 1758 vesillelaskettu Temple-luokan 68-tykkinen kolmannen luokan linjalaiva.


title: HMS Conqueror (1758)

text: Alus tilattiin 11. tammikuuta 1757 John Barnardilta ja John Turnerilta Harwichista. Sen köli laskettiin 9. helmikuuta ja alus laskettiin vesille 24. toukokuuta 1758. Alus valmistui 3. helmikuuta 1759 Harwichissa, mistä se siirrettiin Portsmouthiin 15. maaliskuuta. Aluksen valmistuskustannukset olivat 23 282 puntaa kaksi shillinkiä ja kaksi pennyä. Lisäksi Portsmouthin telakalle maksettiin varustamisesta 1 317 puntaa viisitoista shillinkiä ja kymmenen pennyä.


title: HMS Conqueror (1758)

text: Alus otettiin palvelukseen toukokuussa 1758 päällikkönään Robert Harland. Se lähti 14. huhtikuuta 1759 Välimerelle, missä alus osallistui 7. toukokuuta Touloniin tehtyyn hyökkäykseen. Vuoden lopulla aluksen päällikkyyden vastaanotti William Lloyd. Alus osallistui Lagoksen taisteluun 18.-19. elokuuta. Se kuului läntiseen laivueeseenvuonna 1760. Alus haaksirikkoutui 26. lokakuuta 1760 Plymouthinlahdella St. Nicholas'n saaren rantaan.


title: Sinisen syvyys

text:
Sinisen syvyys on Jaakko Löytyn vuonna 1987 julkaisema LP-levy. Levyn on julkaissut Profile Records.
Taustalaulajat:


title: Nuijamaa (taajama)

text: Nuijamaa on kirkonkylä, kaupunginosa ja taajama entisen Nuijamaan kunnan alueella, joka on vuodesta 1989 alkaen ollut osa Lappeenrantaa. Taajamassa on 241 asukasta (31.12.2011). Se sijaitsee Nuijamaanjärven länsirannalla ja rajoittuu etelässä Suomen ja Venäjän rajaan. Länsipuolelta taajaman ohittaa Lappeenrannasta Viipurin suuntaan vievä valtatie 13, jonka varrella on Nuijamaan raja-asema. Saimaan kanava ohittaa taajaman sen pohjoispuolelta.


title: Nuijamaa (taajama)

text: Nuijamaalla sijaitsee Nuijamaan kirkko.


title: Universiada

text: Universiada on laskettelurinne Sierra Nevada Ski and Mountains Resortissa Monachilissa Espanjassa.


title: Universiada

text: Universiada -rinteessä kilpailtiin vuoden 2015 talviuniversiadien alppihiihtokilpailut.


title: Jeonbuk Hyundai Motors

text: Jeonbuk Hyundai Motors (전북 현대 모터스) on eteläkorealainen jalkapalloseura Pohjois-Jeollasta. Sen joukkue pelaa Etelä-Korean pääsarjassa K League Classicissa.


title: Helge Roswaenge

text: Helge Roswaenge (s. 29. elokuuta 1897, Kööpenhamina– 1972) oli tanskalais-saksalainen oopperalaulaja (lyyrinen tenori) vuodesta 1929 Berliinin ja vuodesta 1949 Wienin valtionoopperassa. Hän julkaisi omaelämäkerran "Lache Bajazzo" vuonna 1945.


title: Wilhelm Roux

text: Wilhelm Roux (1850–1924) oli saksalainen anatomi, joka perusti kehitysfysiologian ja teki vuodesta 1885 perustavia kokeita sammakon alkioilla ja selvitteli kehitysfysiologian teoreettisia ongelmia. Vuosina 1895–1921 hän oli anatomian professori Hallessa.


title: Keski-Uudenmaan Altair

text: Altair ry ( Tähtitieteellinen yhdistys Keski-Uudenmaan Altair ry ) on tähtitieteen harrastajien yhdistys, joka toimii kolmen keskisen Uudenmaan kunnan, Järvenpään, Keravan ja Tuusulan alueella. Seuran kotipaikka sekä toimitilat sijaitsevat Järvenpäässä.


title: Keski-Uudenmaan Altair

text: Altair ry on perustettu vuonna 1988. Sen toiminnan keskeisimpinä osina ovat havaintotoiminta, kirjasto, koulutus sekä harrastajien keskinäinen ajatustenvaihto. Vuonna 2016 jäsenmäärä on noin 100 henkeä.


title: Keski-Uudenmaan Altair

text: Yhdistyksellä on kerhoiltoja viikoittain, kesäkuukausia lukuun ottamatta joka torstai kello 19 Järvenpään Kyrölässä sijaitsevalla kerhohuoneella. Kesätauko alkaa kesäkuun alkupuolella ja jatkuu elokuun alkuun. Retkiä, havaintoiltoja sekä muuta toimintaa on lähes joka kuukausi.


title: Keski-Uudenmaan Altair

text: Yhdistyksen käytössä on 25 erikokoista kaukoputkea ja kiikaria, sekä usean sadan julkaisun kirjasto. Yhdistys on osallisena maaseutuobservatoriossa Orimattilassa, sekä valmistelee kaupunkiobservatorion rakentamista Järvenpäähän.


title: Keski-Uudenmaan Altair

text: Altair on itsenäinen yhdistys, jonka jäseneksi voi liittyä kuka tahansa tähtitieteestä kiinnostunut. Jäsenet voivat olla varsinaisia-, perhe-, kannattaja- tai yhteisöjäseniä. Yhdistys on kutsunut myös 2 kunniajäsentä. Jäsenet hyväksyy hakemuksesta yhdistyksen hallitus. Yhdistys tekee yhteistyötä lähiseudun tähti- ja muiden harrastajaseurojen sekä valtakunnallisen Ursan kanssa.


title: Keski-Uudenmaan Altair

text: Altair on isännöinyt valtakunnallisia tähtiharrastustapahtumia kuusi kertaa. Suurten tapahtumien lisäksi Ursan Kerho- ja yhdistystoimintajaoston (nyk. Kerho- ja yhdistystoimintaryhmän) seminaareja on pidetty useita kertoja Altair ry:n järjestämänä.


title: Diamonds (Kwanin kappale)

text: Diamonds on suomalaisen Kwan -yhtyeen single, joka julkaistiin vuonna 2006. Kappale on mukana myös vuoden 2006 albumilla Little Notes. Se nousi Suomen virallisen singlelistan sijalle 13.


title: Chill

text: Chill on suomalaisen The Rasmus -yhtyeen kappale, joka julkaistiin singlenä yhtyeen vuoden 2001 albumilta "Into". Kappale nousi parhaimmillaan Suomen virallisen listan toiselle sijalle. Sitä myytiin Suomessa yli viisi tuhatta kappaletta.


title: F-F-F-Falling

text: F-F-F-Falling on suomalaisen The Rasmus -yhtyeen kappale, joka julkaistiin singlenä yhtyeen vuoden 2001 albumilta "Into". Single oli Suomen virallisen listan kymmenen parhaan joukossa 24 viikkoa, joista seitsemän listan kärjessä. Sitä myytiin Suomessa yli 10 000 kappaletta eli platinalevyn verran. Kappaleen musiikkivideon ohjasi Miikka Lommi; sen pääosaa näytteli Pihla Penttinen ja sivuosaa Chisu.


title: Unconditional Love

text: Unconditional Love on suomalaisen Kwan -yhtyeen single, joka julkaistiin vuonna 2004. Kappale on mukana myös vuoden 2004 albumilla "Love Beyond This World". Se nousi Suomen virallisen singlelistan sijalle 1.


title: Asioita joista vaietaan

text: Asioita joista vaietaan on Jaakko Löytyn vuonna 1974 julkaisema debyytti-LP-levy. Sen julkaisi Kirkon nuorisotyön keskus (NKLP-2).


title: Asioita joista vaietaan

text: Kyseessä oli yksi ensimmäisistä gospel-albumeista Suomessa. Sitä edelsi kenties ainoastaan helsinkiläisen Dominicones-yhtyeen albumi "Ihminen" (NKLP-1, 1973) ja Pro Fide -yhtyeen albumi "Hän muutti kaiken", samoin vuodelta 1973, ellei Lasse Mårtensonin albumia "Voiko sen sanoa toisinkin" (1967) lasketa gospel-albumiksi.


title: Asioita joista vaietaan

text: Albumi äänitettiin Seppo Lindellin studiossa Tampereen seurakuntien Kyttälän nuorisotalon kellarissa.


title: Asioita joista vaietaan

text: Levyn merkitystä kuvaa Petri Ranta opinnäytetyössään vuonna 2010:


title: Shine (Kwanin kappale)

text: Shine on suomalaisen Kwan -yhtyeen single, joka julkaistiin vuonna 2002. Kappale on mukana myös vuoden 2002 albumilla "The Die Is Cast". Se nousi Suomen virallisen singlelistan sijalle 4.


title: Gemma (nimi)

text: Gemma on naisen etunimi, joka on yleinen englanninkielisessä maailmassa. Nimi on alun perin lähtöisin italiankielisestä jalokiveä tarkoittavasta sanasta.


title: Late (kappale)

text: Late on suomalaisen Kwan -yhtyeen single, joka julkaistiin vuonna 2001. Kappale on mukana myös vuoden 2001 albumilla Dynasty. Se nousi Suomen virallisen singlelistan sijalle 1.


title: Amasyan maakunta

text: Amasyan maakunta () on yksi Turkin 81 maakunnasta. Maakunnan väkiluvuksi arvioitiin 321 913 vuonna 2014.


title: Amasyan maakunta

text: Maakunnan pääkaupunki on Amasya (98 935 as., 31.12.2014 arvio). Muita suurempia kaupunkeja ovat Merzifon (54 425 as.) ja Suluova (37,636 as.).


title: Amasyan maakunta

text: Maakunta on jaettu seitsemään piirikuntaan.


title: Bayburtin maakunta

text: Bayburtin maakunta () on yksi Turkin 81 maakunnasta. Maakunnan väkiluvuksi arvioitiin 80 607 vuonna 2014.


title: Bayburtin maakunta

text: Maakunnan pääkaupunki on Bayburt (38 462 as., 31.12.2014 arvio).


title: Bayburtin maakunta

text: Maakunta on jaettu kolmeen piirikuntaan.


title: Bolun maakunta

text: Bolun maakunta () on yksi Turkin 81 maakunnasta. Maakunnan väkiluvuksi arvioitiin 284 789 vuonna 2014.


title: Bolun maakunta

text: Maakunnan pääkaupunki on Bolu (144 864 as., 31.12.2014 arvio), jossa asui noin puolet maakunnan väestöstä.


title: Bolun maakunta

text: Maakunta on jaettu yhdeksään piirikuntaan.


title: Burdurin maakunta

text: Burdurin maakunta () on yksi Turkin 81 maakunnasta. Maakunnan väkiluvuksi arvioitiin 256 898 vuonna 2014.


title: Burdurin maakunta

text: Maakunnan pääkaupunki on Burdur (75 460 as., 31.12.2014 arvio). Muista kaupungeista suurin on Bucak (43 282 as.).


title: Burdurin maakunta

text: Maakunta on jaettu 11 piirikuntaan.


title: Leonid Kulik

text: Leonid Aleksejevitš Kulik (1883 Tartto, Viro – 24. huhtikuuta 1942 sotavankeudessa) oli Neuvostoliittolainen mineralogi ja tutkija.


title: Leonid Kulik

text: Hän tuli tunnetuksi Tunguskan räjähdyksen tutkijana. Hän järjesti ja johti tapahtuma-alueelle useita tutkimusmatkoja vuosina 1921, 1927, 1928 ja 1937. Uusi tutkimusretki piti tehdä 1940, mutta toinen maailmansota keskeytti suunnitelmat.


title: Janne Stenbäck

text: Janne Stenbäck (s. 18. tammikuuta 1989) on suomalainen maastohiihtäjä, joka edustaa Vantaan Hiihtoseuraa.


title: Janne Stenbäck

text: Stenbäck kilpaili Skandinavia Cupissa ensimmäisen kerran 17. joulukuuta 2005, kun hän sijoittui Vuokatissa perinteisen hiihtotavan sprintissä 78. sijalle. Stenbäckin paras sijoitus Skandinavia Cupissa on 34. sija Vuokatissa perinteisen hiihtotavan sprintissä 19. joulukuuta 2009.


title: Janne Stenbäck

text: SM-kilpailuissa Stenbäckin paras henkilökohtainen saavutus on 22. sija 15 kilometrin perinteisen hiihtotavan kilpailussa Vantaalla 2014.


title: Janne Stenbäck

text: Viestissä Stenbäck saavutti SM-pronssia Imatralla 2016 Vantaan Hiihtoseuran joukkueessa, jossa hiihtivät myös Anssi Pentsinen, Waltteri Vinkanharju ja Matti Heikkinen. Ensimmäistä kertaa seuransa ykkösjoukkueessa hiihtänyt ja viestin aloittanut Stenbäck sai kilpailussa astmakohtauksen jo parin kilometrin jälkeen tullen vaihtoon 34. sijalla yli kaksi ja puoli minuuttia kärjestä jääneenä.


title: Janne Stenbäck

text: Stenbäck on edustanut myös Kuusamon Erä-Veikkoja, josta hän siirtyi Vantaan Hiihtoseuraan elokuussa 2014.


title: Microphoneaye

text: Microphoneaye on suomalaisen Kwan -yhtyeen single, joka julkaistiin vuonna 2001. Kappale on mukana myös vuoden 2001 albumilla Dynasty. Se nousi Suomen virallisen singlelistan sijalle 3.


title: Padam

text: Padam on suomalaisen Kwan -yhtyeen esikoissingle, joka julkaistiin vuonna 2000. Kappale on mukana myös vuoden 2001 albumilla Dynasty. Se nousi Suomen virallisen singlelistan sijalle 3.


title: Kansalaispuolue

text: Kansalaispuolue on suomalainen poliittinen puolue, jonka yhtenä tavoitteena on edistää Suomen eroamista Euroopan rahaliitosta. Puolueen perusti europarlamentaarikko Paavo Väyrynen, joka oli sen ensimmäinen puheenjohtaja. Kansalaispuolue lisättiin puoluerekisteriin joulukuussa 2016.


title: Kansalaispuolue

text: Maaliskuussa 2018 puolue julkaisi tiedotteen, jossa kerrottiin Paavo Väyrysen erottamisesta puoleesta. Syinä erottamiseen mainittiin tilinkäyttöön liittyviä väärinkäytöksiä ja vaaliraharikkomus. Väyrynen ja hänen tukijansa pitivät laittomana kokousta, jossa hänet erotettiin. Marraskuussa samana vuonna Helsingin käräjäoikeus päätti, ettei Kansalaispuolueen hallituksella ollut oikeutta erottaa Väyrystä, koska kokouskutsussa ei kerrottu, että erottaminen oli asialistalla eikä Väyryselle ollut ilmoitettu erottamisuhasta yhdistyslain mukaisesti.


title: Kansalaispuolue

text: Joulukuussa 2016 Kansalaispuolue ilmoitti, ettei se osallistu vuoden 2017 kuntavaaleihin. Sen sijaan Väyrynen asettui oman Terve Helsinki -ryhmänsä ehdokkaaksi Helsingissä kristillisdemokraattien ehdokaslistalla.


title: Kansalaispuolue

text: Sininen tulevaisuus ilmoitti 20. marraskuuta 2018, että se muodostaa vaaliliiton Kansalaispuolueen kanssa Oulun ja Vaasan vaalipiireissä vuoden 2019 eduskuntavaaleissa.


title: Kansalaispuolue

text: Paavo Väyrynen oli Suomen Keskusta rp:n kunniapuheenjohtaja. Lisäksi hän jatkoi keskustan jäsenenä itse perustamansa Keminmaan keskustaseuran kautta. Keminmaan keskustaseura on Suomen Keskustan Keminmaan kunnallisjärjestön jäsen, joka puolestaan on Keskustan Peräpohjolan piirin jäsen. Keminmaan keskustaseura ei ole ollut halukas erottamaan Väyrystä jäsenyydestään keskustan sääntöjen perusteella Kansalaispuolue rp:n puheenjohtajuuden vuoksi. Keskustan puoluehallitus voi erottaa Keminmaan keskustaseuran puolueesta.


title: Kansalaispuolue

text: Keminmaan kunnallisjärjestö oli lokakuussa 2017 erottamassa Väyrysen johtamaa Keskustaseuran kunnallisjärjestöstä tammikuussa 2017, syynä oli Väyrysen Kansalaispuolueen rekisteröinti, sillä Keskustan sääntöjen mukaan toisen puolueen jäsenyys on puolueen sääntöjen vastaista. Keskustan Keminmaan kunnallisjärjestö perustelee erottamista sillä, että Väyrynen on siirtynyt Kansalaispuolueen jäseneksi.


title: Kansalaispuolue

text: Kansalaispuolueen puheenjohtaja Sami Kilpeläinen on keskustapuolueen jäsen ja keskustan puoluevaltuuston jäsen. Varapuheenjohtaja Piia Kattelus on erotettu Keskustan Ylistaron paikallisyhdistyksestä sen jälkeen, kun hän tuli valituksi Kansalaispuolueen johtoon. Kattelus on sittemmin erotettu myös Seinäjoen keskustan valtuustoryhmästä. Kattelus perusti Suomen ensimmäisen Kansalaispuolueen valtuustoryhmän Seinäjoelle syksyllä 2017, jonka puheenjohtajana hän toimii. Kattelus on myös Suomalaisuuden liiton hallituksen jäsen.


title: Kansalaispuolue

text: Kansalaispuolueen päätavoite on parlamentaarisissa vaaleissa. Kansalaispuolueen toiminta kunta- ja maakuntatasolla tulee hahmottumaan lähivuosien kuluessa.


title: Kansalaispuolue

text: Kansalaispuolueen sääntöjen mukaan jäsenten hyväksymisestä ja erottamisesta päättää puoluehallitus. Kaikilla Suomen kansalaisilla on mahdollisuus tulla Kansalaispuolueen kannatusjäseniksi liittymällä puolueen tukiryhmään, jonka kautta voi saada tietoa puolueen toiminnasta ja vaikuttaa sen politiikkaan. Kansalaispuolueen asioita hoitaa vuosikokouksessa valittu puoluehallitus, johon kuuluu sääntöjen mukaan 3–20 jäsentä. Puoluehallituksen jäseniksi voidaan valita Kansalaispuolueen jäseniksi hyväksytyt eduskunnan tai Euroopan parlamentin nykyiset ja entiset jäsenet sekä enintään viisi puolueen muuta jäsentä. Puoluehallituksen jäsenet valitsevat puolueen puheenjohtajan ja varapuheenjohtajat sekä puoluesihteerin.


title: Kansalaispuolue

text: Kansalaispuolue julkaisi 15.7.2017 tiedotteen, jossa kerrottiin, että Väyrynen on luopunut puolueen puheenjohtajuudesta. Uudeksi puheenjohtajaksi oli valittu Sami Kilpeläinen. Väyrynen jatkoi kuitenkin puoluehallituksen jäsenenä. Uusiksi puoluehallituksen jäseniksi valittiin samassa yhteydessä Piia Kattelus ja Tuula Komsi. Kattelus valittiin myös puolueen varapuheenjohtajaksi.


title: Kansalaispuolue

text: Paavo Väyrynen kertoi tiedotteessaan 20.6.2018, että Patentti- ja rekisterihallitus on ilmoittanut tekevänsä 29.6. päätöksen Väyrysen 4.6. tekemästä ilmoituksesta yhdistyksen puheenjohtajan vaihtumisesta. Kansalaispuoleen puheenjohtaja Sami Kilpeläinen on hakenut jatkoaikaa täytäntöönpanokiellon hakemiseen ilmoitukselle.


title: Kansalaispuolue

text: Helsingin käräjäoikeus tuomitsi Väyrysen oikeudettoman ilmoituksen tekemisestä PRH:lle.


title: Kansalaispuolue

text: Kansalaispuolue on nimennyt eduskuntavaaliehdokkaita useisiin vaalipiireihin.


title: Taidekeskus Taarasti

text: Taidekeskus Taarasti on Lahden (ent. Nastolan) Pajulahden läheisyydessä sijaitseva taidekeskus, jossa on aika ajoin uusituvia taideteosnäyttelyitä. Alueella on myös kesänäyttämö katoksella ja puisilla penkeillä varustettuna. Näyttämö on käytössä kesäaikaan.


title: Eduskuntavaalit 2019

text: Suomen 38. eduskuntavaalit järjestetään sunnuntaina 14. huhtikuuta 2019 ja niissä valitaan kansanedustajat eduskuntaan vaalikaudelle 2019–2023.


title: Eduskuntavaalit 2019

text: Kansanedustajat valitaan 13 vaalipiiristä, joiden paikkaluku lukuunottamatta Ahvenanmaan vaalipiiriä, määräytyi 31. lokakuuta 2018 tarkastetun asukasluvun perusteella. Ahvenanmaan vaalipiiristä valitaan aina yksi edustaja.


title: Eduskuntavaalit 2019

text: Taulukossa on koottuna keskeiset vaaliteemat suomalaisilta puolueilta, joilla on useampi kuin yksi kansanedustajaa eduskunnassa. Tietoja päivitetään sitä mukaan kun niitä julkaistaan, ja ne on kerätty joko puolueiden nettisivujen vaaliohjelmista tai puoluejohdon ulostuloista valtakunnallisessa mediassa. Taulukossa on myös ilmoitettu puolueiden sijoittuminen Suomen poliittiselle vasemmisto–oikeisto -akselille nykyisten kansanedustajien arvojen pohjalta.


title: Tuosa

text: Tuosa eli Tuosansaari on Saimaan saari Lappeenrannassa keskustaajaman koillispuolella.


title: Tuosa

text: Saarta halkoo yhdystie 4081. Etelässä tie yhdistää saaren penkereen kautta Hyötiönsaareen ja sieltä edelleen Luukkaansalmen sillan kautta mantereeseen ja Lappeenrannan keskustaajamaan. Pohjoisessa tie ylittää kapean Sudensalmen ja jatkuu Lappeenrantaan kuuluvan Sudenniemen kautta Taipalsaaren Vehkataipaleelle. Saimaan syväväylä kulkee saaren itäpuolitse.


title: Tuosa

text: Saaren pohjoisosassa on golfseura Viipurin Golfin vuonna 2006 valmistunut 18-reikäinen kenttä Etelä-Saimaa Golf. Golfkentän ja Sudensalmen väliin jää 26 hehtaarin laajuinen Natura 2000 -alue Sudensalmen metsä. Se on kallioinen ja mäkinen luonnontilassa oleva vanha havupuusekametsä. Suojeltavista eläinlajeista siellä esiintyvät liito-orava, mehiläishaukka ja pyy.


title: Tuosa

text: Saaren länsirannalla on Lappeenrannan seurakuntayhtymän Tuosan leirikeskus, jonka lähistölle Skanska Kodit on suunnitellut 50 asunnon lomakylää. Saaren eteläosassa on UPM:n Kaukaan tehtaiden teollisuuskaatopaikka.


title: Tuosa

text: Tuosa on ollut osa 1940-luvulla rakennettua Salpalinjan linnoitusketjua. Saaren koillis- ja itärannalla golfkentän alueella on muun muassa panssariesteitä ja kallioon louhittuja taistelu- ja yhdyshautoja. Rakennelmia on mahdollisesti myös inventointialueen ulkopuolella saaren eteläosassa. Saaren kaakkoiskulmassa Hiekkaniemessä on kivikautinen asuinpaikka.


title: Dafydd Iwan

text: Dafydd Iwan (s. 1943 Brynaman, Sir Gaerfyrddin, Wales) on walesilainen laulaja-lauluntekijä, poliitikko ja kieliaktivisti. Kymrin kielen aseman ja ylipäänsä walesilaisen kulttuurin puolustaminen on toistuva aihe hänen musiikissaan. Vuosina 2003–2010 hän toimi Walesin itsenäistymistä ja kymrin kielen aseman parantamista ajavan puolueen Plaid Cymrun puheenjohtajana.


title: Brynaman

text: Brynaman () on kylä Etelä-Walesissa Sir Gaerfyrddinin kreivikunnassa. Kylästä on kotoisin laulaja-lauluntekijä ja poliitikko Dafydd Iwan.


title: Heikki Palosaari

text: Heikki Palosaari (s. 3. marraskuuta 1986) on suomalainen uransa lopettanut maastohiihtäjä, joka edusti Oulun Hiihtoseuraa.


title: Heikki Palosaari

text: Palosaari hiihti maailmancupissa kaksi kilpailua vuosina 2011–2012. Hän oli 12. maaliskuuta 2011 Lahdessa yhdistelmäkilpailussa 62:s. Vastaavassa kilpailussa 3. maaliskuuta 2012 Palosaari liputettiin radalta hänen jäätyään kierroksella. Skandinavia Cupissa Palosaaren paras sijoitus on 11:s 15 kilometrin vapaan hiihtotavan kilpailussa Vuokatissa 18. joulukuuta 2011.


title: Heikki Palosaari

text: SM-kilpailuissa Palosaaren paras henkilökohtainen saavutus on neljäs sija 15 kilometrin vapaan hiihtotavan kilpailussa Keuruulla 2012. Oulun Hiihtoseuran joukkueessa Palosaari on saavuttanut SM-pronssia viestissä Kontiolahdella 2013 ja Rukalla 2015.


title: Heikki Palosaari

text: Palosaari opiskelee laskentatoimea Oulun yliopiston kauppakorkeakoulussa.


title: Luettelo miekkailun olympiamitalisteista

text: Miekkailu on ollut olympialaisten lajivalikoimassa ensimmäisistä nykyiaikaisista olympialaisista lähtien, vuodesta 1896. Menestyneimmät maat miekkailun olympiakilpailuissa ovat Italia, Ranska ja Unkari.


title: Maailman laidalla – 15 suosikkia

text: Maailman laidalla – 15 suosikkia on Suurlähettiläiden kokoelma-albumi, joka julkaistiin vuonna 2011.


title: 28 laulua maailman laidalta

text: 28 laulua maailman laidalta on Suurlähettiläiden kokoelma-albumi, joka julkaistiin vuonna 2014.


title: Karl Goldmark

text: Karl (Carl) Goldmark (alk. Károly Goldmark; 18. toukokuuta 1830 Keszthely, Itävallan keisarikunta – 2. tammikuuta 1915 Wien, Itävalta-Unkari) oli unkarilaissyntyinen itävaltalainen säveltäjä ja pedagogi.


title: Karl Goldmark

text: Goldmark syntyi unkarinjuutalaisen kanttorin perheeseen. Hän opiskeli Wienin konservatoriossa vuosina 1847–1848 viulunsoittoa ja musiikinteoriaa ja työskenteli sen jälkeen viulistina ja pianonsoitonopettajana. Hän jatkoi opintojaan Pestissä vuosina 1858–1859 (soitinnusta ja kontrapunktia). Palattuaan Wieniin hän aloitti varsinaisen säveltäjänuransa. Hänen läpimurtoteoksenaan voidaan pitää oopperaa "Saban kuningatar" vuodelta 1875; soinnillinen hienostuneisuus ja värikylläinen musiikki tekivät oopperasta välittömästi suositun. Myöhemmistä oopperoista voidaan mainita "Merlin" (1875), "Das Heimchen am Herd" (1896), joka pohjautuu Charles Dickensin aiheeseen ("The Cricket on the Hearth"), "Götz von Berlichingen" (1902/1910) ja "Talvinen tarina" (1907).


title: Karl Goldmark

text: Goldmarkin sinfoniset runot ja orkesterialkusoitot liittyvät jossain määrin Franz Lisztin uussaksalaiseen kouluun. Konserttialkusoitoista tunnettuja ovat mm. "Keväällä" ja "Sakuntala" vuodelta 1865 ja "Kahlehdittu Prometheus" vuodelta 1889. Suosittuihin teoksiin kuuluu myös sinfoninen sarja "Maalaishäät" (1876), joka heijastelee Felix Mendelssohnin, Robert Schumannin ja Johannes Brahmsin tyyliä.


title: Karl Goldmark

text: Paitsi säveltäjänä Goldmark toimi myös sävellyksenopettajana. Suomalaisista hän opetti Jean Sibeliusta.


title: Heikki Toivanen

text: Heikki Toivanen (1948 Helsinki – 25. elokuuta 2006 Turku) oli suomalainen oopperalaulaja, basso. Hän oli kiinnitettynä Suomen Kansallisoopperaan 1973–1974, ja sen jälkeen hän lauloi Saksassa, Wuppertalin opperassa 1974–1976, Bielefeldin opperassa 1976–1977, Karlsruhen oopperassa 1977 alkaen sekä myös Savonlinnan oopperajuhlilla ja Bayreuthin Wagner-juhlilla. Karlsruhessa hän oli vuoteen 1991 asti. Turun konservatoriossa hän toimi vuodesta 1999 yksinlaulun lehtorina.


title: 4-kloori-3-nitrobentsoehappo

text: 4-kloori-3-nitrobentsoehappo (CHNClO) on kloorattuihin ja nitrattuihin bentsoehappojohdannaisiin kuuluva orgaaninen yhdiste. Yhdistettä voidaan käyttää orgaanisen kemian synteeseissä lääke- ja väriaineiden valmistukseen.


title: 4-kloori-3-nitrobentsoehappo

text: Huoneenlämpötilassa 4-kloori-3-nitrobentsoehappo on vaaleankeltaista kiteistä tai jauhemaista ainetta. Yhdiste liukenee niukasti kylmään veteen ja paremmin kuumaan. Monet orgaaniset liuottimet kuten etanoli ja asetoni liuottavat 4-kloori-3-nitrobentsoehappoa.


title: 4-kloori-3-nitrobentsoehappo

text: 4-kloori-3-nitrobentsoehappoa voidaan valmistaa nitraamalla p-klooribentsoehappoa tai hapettamalla 4-kloori-3-nitrotolueenin metyyliryhmä karboksyyliryhmäksi.


title: 4-kloori-3-nitrobentsoehappo

text: 4-kloori-3-nitrobentsoehaposta valmistetaan monia keltaisia väriaineita, erityisesti niin kutsuttuja Pigment Yellow -väriaineita. Siitä valmistetaan myös eräitä lääkkeitä kuten bumetanidia ja piretanidia.


title: Viipurin Golf

text: Viipurin Golf on lappeenrantalainen golfseura. Se perustettiin Viipurissa vuonna 1938, ja Lappeenrannassa se on toiminut vuodesta 1947 alkaen. Se on Helsingin Golfklubin jälkeen Suomen toiseksi vanhin golfseura.


title: Viipurin Golf

text: Seuralla on Lappeenrannassa kaksi kenttää: 9-reikäinen Kahilanniemi Kimpisen kaupunginosassa ja 18-reikäinen Etelä-Saimaa Golf Tuosansaaressa.


title: Viipurin Golf

text: Muun muassa Antti Ahokas, Toni Karjalainen ja Annika Korkeila ovat Viipurin Golfin kasvatteja.


title: Joel Toivola

text: Joel Toivola (15. joulukuuta 1915 Helsinki – 21. lokakuuta 1999 Helsinki) oli suomalainen diplomaatti, koulutukseltaan valtiotieteiden kandidaatti ja insinööri. Hänelle myönnettiin arvonimi erikoislähettiläs ja täysivaltainen ministeri 1970. Hän toimi suurlähettiläänä Pekingissä 1961–1967, ulkoministeriön hallinnollisen osaston päällikkönä 1969–1972 ja suurlähettiläänä Prahassa 1972–1976 ja Bernissä 1976–1982.


title: Joel Toivola

text: Toivoloiden taidekokoelma on lahjoitettu Varkauden taidemuseolle. Joel Toivolan säätiö jakaa apurahoja Kiina-tutkimukselle. Kertaluontoisen Joel Toivolan satavuotisjuhlapalkinnon sai tutkija Jyrki Kallio.


title: Joel Toivola

text: Joel Toivolan isä oli suurlähettiläs Urho Toivola.


title: Nuorwieniläiset

text: Nuorwieniläiset () oli itävaltalainen kirjailijaryhmittymä, joka muodostui noin vuonna 1891 Hermann Bahrin ympärille. Ryhmän keskeisiä jäseniä olivat Arthur Schnitzler, Hugo von Hofmannsthal, Richard Beer-Hofmann, Felix Salten,  Peter Altenberg ja aluksi myös Karl Kraus. Kirjailijat kokoontuivat Wienin kahviloissa, erityisesti Café Griensteidl’issa, ja ryhmän äänitorvena toimi Bahrin viikkojulkaisu "Die Zeit" (1894–1904).


title: Nuorwieniläiset

text: Kirjailijaryhmän jäsenet halusivat vastustaa naturalismia sekä Berliinin asemaa saksankielisen kirjallisuuden keskuspaikkana. Ryhmän ”antinaturalismia” voidaan luonnehtia impressionistiseksi. Lisäksi taustalla vaikuttivat vuosisadan lopun tunnelma () sekä monikansallisen Itävalta-Unkarin monarkian jännitteet, aikakauden lopun enteet ja dekadenssi. Bahria lukuun ottamatta useat keskeiset jäsenet olivat juutalaisia.


title: Nuorwieniläiset

text: Osa kirjailijoista oli psykoanalyysin perustajan Sigmund Freudin ystäviä, ja tämän vaikutusta voidaan erottaa Schnitzlerin, Beer-Hoffmannin ja Bahrin tuotannosta.


title: Nuorwieniläiset

text: Ryhmän toiminta jatkui 1900-luvun ensikymmenelle. Myöhemmistä kirjailijoista erityisesti Stefan Zweig, Robert Musil, Ödön von Horváth ja Joseph Roth saivat nuorwieniläisiltä vaikutteita.


title: C. Benz Söhne

text: C. Benz Söhne oli vuonna 1906 Badeniin perustettu ajoneuvovalmistaja ja komponenttitoimittaja. Yrityksen perusti autoilun pioneeri Carl Benz poikansa Eugen Benzin kanssa.


title: C. Benz Söhne

text: Carl Benz oli vuonna 1903 jättänyt perustamansa Benz & Cie. -yhtiön päivittäisten asioiden hoitamisen, protestina sille, että yhtiön johto oli syrjäyttänyt hänet autojen suunnittelun johdosta. Uuden perheyrityksen parissa hän pääsi toteuttamaan omia visioitaan autojen kehittämisestä.


title: C. Benz Söhne

text: Toinen Carlin pojista, Richard, toimi myös yrityksen johdossa ja vuonna 1912 hänestä tuli sen pääomistaja. Vuonna 1906 Benz poikineen sai valmiiksi ensimmäisen mallinsa prototyypin, jolla otettiin kokonaiskilpailun voitto vuoden 1908 Prinz-Heinrich-Fahrt-autokilpailussa. Auto oli 90 km/h:n huippunopeudella oman aikansa kärkikaartia. Vuonna 1909 "10/18 PS, Serie B" pääsi viimein sarjatuotantoon. Vuonna 1912 Carl Benz, joka oli edelleen Benz & Cie. -yhtiön hallituksen puheenjohtaja, palasi tämän yhtiön aktiivijohtoon ja hänen poikansa jatkoivat perheyrityksen pyörittämistä. Ensimmäiseen maailmansotaan saakka C. Benz Söhne valmisti ainoastaan yhtä henkilöautomallia, jota toki jatkuvasti ajantasaistettiin. Myyntimäärät pysyivät kuitenkin melko vaatimattomina.


title: C. Benz Söhne

text: Vuonna 1913 C. Benz Söhne aloitti ranskalaisella Henriod-rotaatioventtiilimoottorilla varustetun mallin suunnittelun, mutta hanke ei ednnyt sarjatuotantoasteelle.


title: C. Benz Söhne

text: Sodan päätyttyä yritys jatkoi henkilöautojen tuotantoa vanhoilla malleilla. Saksan sodanjälkeinen talouslama ja hyperinflaatio ajoivat kuitenkin pienen autotehtaan ahtaalle ja yritys luopui autojen valmistuksesta vuosien 1923–24 aikana. Benzin ja DMG:n fuusion yhteydessä Benzin perheyrityksestä tehtiin konepajayhtiö "C. Benz Söhne GmbH", joka valmisti komponentteja konsernin hyötyajoneuvoihin.


title: C. Benz Söhne

text: Perinteikäs yhtiö pääsi 104 vuoden ikään, kunnes sen toiminta vuonna 2010 lakkautettiin.


title: Mohammedia

text: Mohammedia (aikaisemmin Fédala) on satamakaupunki Marokossa Atlantin rannalla 25 kilometriä koilliseen maan suurimmasta kaupungista Casablancasta. Asukasluku oli vuonna 2014 208 612.


title: Mohammedia

text: Kaupungissa on öljynjalostus-, tekstiili- ja elintarviketeollisuutta. Se on myös kylpyläkaupunki.


title: Mohammedia

text: Mohammedia Travel Guide


title: Eukseniitti

text: Eukseniitti, kirjoitetaan joskus "euxeniitti" tai "eukseniitti-(Y)", (Y,Ca,Ce,U,Th)(Nb,Ta,Ti)O, on harvinainen oksidimineraali, joka sisältää harvinaisia maametalleja yttriumia ja ceriumia, sekä muista metalleista niobiumia, tantaalia, titaania ja tyypillisesti myös uraania ja toriumia. Nämä jälkimmäiset kaksi alkuainetta tekevät mineraalista lievästi radioaktiivisen. Eukseniittia löydettiin ensimmäisen kerran 1870. Mineraali on nimetty kreikan kielen sanasta "εύξεινος", "ystävällinen muukalaisille", joka on viittaus niihin useisiin harvinaisiin alkuaineisiin, joita mineraali sisältää.


title: Eukseniitti

text: Eukseniittia esiintyy graniittisissa pegmatiiteissa ja ns. detritaalisen mustan hiekan yhteydessä.


title: Eukseniitti

text: Sitä on löydetty useista paikoista ympäri maailman. Ensimmäinen löytöpaikka oli Jølster, Sunnfjord, Norja. Muita tärkeimpiä esiintymiä ovat Ural vuoret Venäjällä, Ruotsi, Brasilia, Madagascar, Kanadan Ontario ja Arizona, Wyoming sekä Colorado USA:ssa.


title: Eukseniitti

text: Suomessa Kuusamon Uuniniemen karbonatiittijuonessa on eukseniittiä yhdessä monatsiitti-Ce:n, Fe-kolumbiitin ja zirkonin kanssa.


title: Eukseniitti

text: Euksenitti on metamiktaattinen mineraali, eli sen radioaktiivisuus muuttaa kiteiden rakennetta. Koska sen koostumus vaihtelee, mineraalin ominaispaino vaihtelee suurella välillä 4,7–5,9 g/cm. Mohsin kovuus on 5,5–6,5. Eukseniitti on normaalisti mustaa, mutta myös tumman ruskeita, oransseja, kellertäviä ja tumman vihreitä muotoja on tavattu.


title: Jalopuu

text: Jalopuu tarkoittaa joko jalopuulajia tai arvokasta puuainesta, joka sopii vaativampaan työstöön. Jalopuulajeilla ei ole yksiselitteistä määritelmää tai lajiluetteloa.


title: Jurgis Bielinis

text: Jurgis Bielinis (16. maaliskuuta 1846 – 18. tammikuuta 1918) oli liettualainen itsenäisyysaktivisti, joka tuli tunnetuksi kirjojen salakuljettajana aikana, jona Venäjän keisarikunta oli kieltänyt latinalaisilla aakkosilla kirjoitettujen liettuankielisten kirjojen julkaisemisen.


title: Jurgis Bielinis

text: Bielinis syntyi 16. maaliskuuta 1846 Purviškaissa talonpoikaisperheeseen. Hän opiskeli saksalaisessa peruskoulussa Riiassa. Vuonna 1864 Venäläiset viranomaiset kielsivät latinalaisilla aakkosilla kirjoitettujen liettuankielisten kirjojen julkaisun. Liettualaiset aktivistit alkoivat julkaista teoksiaan Vähä-Liettuassa Saksan keisarikunnan Itä-Preussissa. Bielinis alkoi ottaa osaa venäläisvastaiseen liikkeeseen vuodesta 1873. Hän oli yksi kirjoja Liettuaan salakuljettaneen "knygnešiai"-liikkeen johtohahmoista. Bielinis toimi aluksi yhteistyössä samogitialaisen piispa Motiejus Valančiuksen kanssa ja sittemmin itsenäisesti. Salakuljetuksen keskus oli Garšvain kylä Panevežysin kunnassa. Bielinis kuoli Vilnassa 18. tammikuuta 1918 hieman sen jälkeen, kun Saksa miehitti Liettuan ensimmäisessä maailmansodassa ja pari kuukautta ennen Liettuan itsenäisyysjulistusta.


title: Jenny Markelin-Svensson

text: Jenny Maria Gustava Markelin-Svensson (vuoteen 1911 Markelin; 30. lokakuuta 1882 Helsingin maalaiskunta – 17. maaliskuuta 1929 Helsinki) oli ammattientarkastaja ja Suomen ensimmäinen naispuolinen insinööri.


title: Jenny Markelin-Svensson

text: Markelin-Svenssonin vanhemmat olivat maanviljelijä Johan Fredrik Albert Markelin ja Amanda Fredrika Nummelin ja puoliso vuodesta 1911 rakennusteknikko Emil Svensson. Hän tuli ylioppilaaksi Nya svenska samskolanista 1899 ja valmistui insinööriksi ensimmäisenä naisena Polyteknillisestä opistosta 1905. Markelin-Svenssonin oppialana oli tie- ja sillanrakennus.


title: Jenny Markelin-Svensson

text: Markelin-Svensson perehtyi valmistumisensa jälkeen työoloihin Suomessa ja apurahojen turvin ammattientarkastukseen eri puolilla Eurooppaa. Vuonna 1908 hänet nimitettiin ammattientarkastaja Vera Hjeltin apulaiseksi ja 1909 apulaistarkastajaksi Viipurin ja Lahden tarkastuspiireihin. Hjeltiä Markelin-Svensson avusti vielä 1911–1913 valtion työsuojelu- ja huoltonäyttelyn hoidossa. Vuonna 1913 hän siirtyi Helsingin kaupungin palvelukseen, terveydenhoitolautakunnan naispuoliseksi työntarkastajaksi. Hän perehtyi ammattientarkastukseen ja työsuojeluun Skandinaviassa 1914, ja vuonna 1916 hän esitti ammattientarkastajien koulutuksen kehittämistä Suomessa.


title: Jenny Markelin-Svensson

text: Kun sosiaalihallitus perustettiin 1918, Markelin-Svensson siirtyi sen palvelukseen ja toimi Suomen ensimmäisenä naispuolisena ammattienylitarkastajana. Myöhemmin hän oli sosiaaliministeriön apulaisylitarkastaja aina varhaiseen kuolemaansa saakka. Markelin-Svensson oli aktiivinen yhteiskunnallinen vaikuttaja myös sanomalehtikirjoitusten, esitelmien ja luentojen sekä alan yhdistysten ja järjestöjen luottamustehtävien kautta.


title: Taisto Toivonen

text: Taisto Johannes Toivonen (s. 3. helmikuuta 1921 Tyrvää) on suomalainen taidemaalari ja graafikko. Hänen julkisia töitään ovat muun muassa seinämaalaukset Tampereen säästöpankissa (1956), Pispalan paloasemalla (1958) ja Tampereen kauppaoppilaitoksessa (1966).


title: Çankırın maakunta

text: Çankırın maakunta () on yksi Turkin 81 maakunnasta. Maakunnan väkiluvuksi arvioitiin 183 550 vuonna 2014.


title: Çankırın maakunta

text: Maakunnan pääkaupunki ja ainoa yli 20 000 asukkaan kaupunki on Çankırı (76 490 as., 31.12.2014 arvio).


title: Çankırın maakunta

text: Maakunta on jaettu 12 piirikuntaan.


title: Çorumin maakunta

text: Çorumin maakunta () on yksi Turkin 81 maakunnasta. Maakunnan väkiluvuksi arvioitiin 527 220 vuonna 2014.


title: Çorumin maakunta

text: Maakunnan pääkaupunki on Çorum (243 698 as., 31.12.2014 arvio). Muista kaupungeista mainittakoon Sungurlu (31 986 as.).


title: Çorumin maakunta

text: Çorumin maakunta on jaettu 14 piirikuntaan.


title: Elazığin maakunta

text: Elazığin maakunta () on yksi Turkin 81 maakunnasta. Maakunnan väkiluvuksi arvioitiin 568 753 vuonna 2014.


title: Elazığin maakunta

text: Maakunnan pääkaupunki ja ainoa yli 30 000 asukkaan kaupunki on Elazığ (351 504 as., 31.12.2014 arvio).


title: Elazığin maakunta

text: Elazığin maakunta on jaettu 11 piirikuntaan.


title: Erzincanin maakunta

text: Erzincanin maakunta () on yksi Turkin 81 maakunnasta. Maakunnan väkiluvuksi arvioitiin 223 633 vuonna 2014.


title: Erzincanin maakunta

text: Maakunnan pääkaupunki on Erzincan (97 759 as., 31.12.2014 arvio).


title: Erzincanin maakunta

text: Maakunta on jaettu yhdeksään piirikuntaan.


title: The Heartburns / Barse

text: The Heartburns / Barse on kahden saman nimisen punkyhtyeen split-albumi, joka julkaistiin vuonna 2006. Albumista julkaistiin 500:n kappaleen 7" vinyylipainos sinisellä vinyylillä.


title: Inf

text: Inf voi viitata johonkin seuraavista:


title: Cold Hell Below

text: Cold Hell Below on suomalaisen punk rock -yhtye The Heartburnsin EP-levy, joka julkaistiin 14. helmikuuta 2014 levymerkillä Combat Rock Industry. Siitä julkaistiin kolme eriväristä 7" vinyylipainosta.


title: Cold Hell Below

text: Albumin nimikkokappale soi tammikuussa 2014 YleX:n Uuden musiikin iltavuorossa Venla Kokkosen viikon tehobiisinä.


title: Siili sumussa

text: Siili sumussa (; IPA: [ˈjɵʐɨk f tʊˈmanʲɪ]) on vuonna 1975 valmistunut neuvostoliittolainen animaatioelokuva. Elokuvan ohjasi Juri Norstein ja se tuotetiin Sojuzmultfilm-studiolla. Elokuva on toteutettu stop motion -tekniikalla pala-animaationa, jonka kuvauksissa käsin maalattuja paperikappaleita liikuteltiin lasilevyllä.


title: Tauno Tainio

text: Tauno Ilmari Tainio (17. marraskuuta 1902 Turku – 7. maaliskuuta 1986 Helsinki) oli suomalainen OTK:n sihteeri ja kirjallisuuden kääntäjä.


title: Tauno Tainio

text: Tauno Tainion vanhemmat olivat toimittaja, sosialidemokraattinen poliitikko Taavi Tainio ja elokuvanäyttelijänäkin tunnettu sosialidemokraattisen naisliikkeen aktivisti Olga Tainio.


title: Tauno Tainio

text: Tainio suomensi useita Ernest Hemingwayn ja Graham Greenen teoksia. Tainio oli myös radion Viisasten kerhon jäsenenä.


title: Linja 3 (Toronton metro)

text: Line 3 Scarborough on Toronton metron kolmas linja, joka avattiin 22. maaliskuuta 1985. Muista Toronton metrolinjoista poiketen se on kokonaan maanpäällinen ja käyttää kapeampaa 1 435 millimetrin raideleveyttä ja pienempiä neljän vaunun junia. Arkipäivisin linjalla tehdään noin 39 000 matkaa.


title: Linja 3 (Toronton metro)

text: Linjalla 3 on 6 asemaa ja sen pituus on 6,4 kilometriä. Se alkaa Eglinton Avenue Eastin ja Kennedy Roadin risteyksestä ja kulkee L-kirjaimen muotoisena ensin pohjoiseen ja sitten itään päättyen McCowan Roadin ja Progress Avenuen risteykseen. Nimensä mukaisesti se sijaitsee kokonaan Scarboroughin alueella. Vilkkaimpia asemia ovat Kennedy ja Scarborough Centre. Kennedyn asemalta on vaihtoyhteys linjalle 2.


title: Linja 3 (Toronton metro)

text: Linjan 3 liikennöinnissä on ollut vakavia ongelmia vanhentuneen tekniikan ja pienen kapasiteetin vuoksi. Kaupunki suunnittelee korvaavansa sen jatkamalla linjaa 2 Scarborough Town Centreen saakka.


title: Ólafur Darri Ólafsson

text: Ólafur Darri Ólafsson (13. maaliskuuta 1973 Connecticut, Yhdysvallat) on islantilais-yhdysvaltalainen näyttelijä, tuottaja ja käsikirjoittaja. Hän on näytellyt Baltasar Kormákurin ohjaamassa ja käsikirjoittamassa elokuvassa "Reykjavik, 101 "ja televisiosarjassa "Loukussa". Lisäksi hän näytteli yhden jakson verran yhdysvaltalaisessa rikossarjassa "True Detective".


title: Ground Zero (musiikkiravintola)

text: Ground Zero on blues-ravintola Clarksdalessa, Mississippissä, Yhdysvalloissa. Ravintolan omistavat näyttelijä Morgan Freeman, lakimies Bill Luckett ja Howard Stovall. Nimi viittaa englannin kielen sanaan ground zero eli nollapiste, jolla voidaan tarkoittaa jonkin tapahtumapaikkaa. Clarksdalea on usein sanottu ”bluesin nollapisteeksi”. Ravintola avattiin vuonna 2001, ja se sijaitsee lähellä Delta Blues Museumia. Rakennus on huonokuntoinen ja kuistilla lojuu muun muassa vanhoja, rikkinäisiä sohvia. Paikan sanotaankin edustavan vanhaa blues-tyyliä, vaikka ravintola onkin 2000-luvulla perustettu. Ravintolassa blues-artistit voivat työskennellä säännöllisesti ja pitää keikkoja.


title: Ground Zero (musiikkiravintola)

text: Menu sisältää perinteisiä Yhdysvaltain etelän ruokia, ja ravintolassa pidetään live-esiintymisiä keskiviikosta lauantaihin. Tunnetuimmat esiintyjät ovat Super Chikan ja Bill ”Howl-n-Madd” Perry, jota ei tosin tule sekoittaa blues-muusikko Bill Perryyn. Lisäksi yläkerrassa on vuokrattavana makuuhuone majoitusta varten.


title: Ground Zero (musiikkiravintola)

text: Ground Zero on esiintynyt useissa televisiosarjoissa ja lehtijulkaisuissa, kuten:


title: Karabükin maakunta

text: Karabükin maakunta () on yksi Turkin 81 maakunnasta. Maakunnan väkiluvuksi arvioitiin 231 333 vuonna 2014.


title: Karabükin maakunta

text: Maakunnan pääkaupunki on Karabük (113 277 as., 31.12.2014 arvio). Toiseksi suurin kaupunki on Safranbolu (43 975 as.).


title: Karabükin maakunta

text: Maakunta on jaettu kuuteen piirikuntaan.


title: Karamanin maakunta

text: Karamanin maakunta () on yksi Turkin 81 maakunnasta. Maakunnan väkiluvuksi arvioitiin 240 362 vuonna 2014.


title: Karamanin maakunta

text: Maakunnan pääkaupunki ja ainoa yli 20 000 asukkaan kaupunki on Karaman (148 362 as., 31.12.2014 arvio).


title: Karamanin maakunta


title: Kırıkkalen maakunta

text: Kırıkkalen maakunta () on yksi Turkin 81 maakunnasta. Maakunnan väkiluvuksi arvioitiin 271 092 vuonna 2014.


title: Kırıkkalen maakunta

text: Maakunnan pääkaupunki on Kırıkkale (189 044 as., 31.12.2014 arvio).


title: Kırıkkalen maakunta

text: Maakunta on jaettu yhdeksään piirikuntaan.


title: Kırşehirin maakunta

text: Kırşehirin maakunta () on yksi Turkin 81 maakunnasta. Maakunnan väkiluvuksi arvioitiin 222 707 vuonna 2014.


title: Kırşehirin maakunta

text: Maakunnan pääkaupunki on Kırşehir (120 508 as., 31.12.2014 arvio).


title: Kırşehirin maakunta

text: Maakunta on jaettu seitsemään piirikuntaan.


title: Nevşehirin maakunta

text: Nevşehirin maakunta () on yksi Turkin 81 maakunnasta. Maakunnan väkiluvuksi arvioitiin 286 250 vuonna 2014.


title: Nevşehirin maakunta

text: Maakunnan pääkaupunki on Nevşehir (95 476 as., 31.12.2014 arvio).


title: Nevşehirin maakunta

text: Maakunta on jaettu kahdeksaan piirikuntaan.


title: Niğden maakunta

text: Niğden maakunta () on yksi Turkin 81 maakunnasta. Maakunnan väkiluvuksi arvioitiin 343 898 vuonna 2014.


title: Niğden maakunta

text: Maakunnan pääkaupunki on Niğde (127 980 as., 31.12.2014 arvio). Seuraavaksi suurin kaupunki on Bor (41 257 as.).


title: Niğden maakunta


title: Andrew Gordon

text: Andrew Jacob Gordon (s. 13. joulukuuta 1985 Halifax, Nova Scotia, Kanada) on kanadalainen jääkiekkoilija, joka pelaa Ruotsin SHL-liigan Linköping HC:ssä. Hän on pelipaikaltaan oikea laitahyökkääjä ja laukoo oikealta.


title: Andrew Gordon

text: Gordon pelasi kaudella 2001–2002 Nova Scotian paikallisia juniorisarjoja Dartmouth Subwaysin joukkueessa, jota hän edusti kauden aikana myös Air Canada Cupissa, joka päättyi hopeaan. Gordon valittiin turnauksen urheiluhenkisimmäksi pelaajaksi. QMJHL-joukkue Cape Breton Screaming Eagles varasi hänet 109. pelaajana kesällä 2002, mutta hän ei kuitenkaan koskaan siirtynyt CHL:ään pelatakseen Yhdysvaltain yliopistosarjoissa. Gordon vietti kaksi seuraavaa kautta SJHL-junioriliigan Notre Dame Houndsissa.


title: Andrew Gordon

text: Vuosina 2004–2007 Gordon pelasi St. Cloud State Universityn yliopistojoukkueessa. Kaudella 2005–2006 hän oli joukkueensa paras pistemies ja maalintekijä tehoilla 20+20=40 ja jakoi WCHA:n maalipörssin yhdeksännen sijan MSU:n Travis Morinin kanssa. Washington Capitals varasi Gordonin seitsemännellä kierroksella 197. pelaajana . Kaudella 2006–2007 hän nousi St. Cloudin varakapteeniksi ja oli joukkueen paras maalintekijä ja toiseksi paras pistemies tehoilla 22+23=45. Gordon jakoi koko WCHA:n maalipörssin toisen sijan Denverin Ryan Dinglen kanssa ja sijoittui pistepörssissä kuudenneksi. Hänet valittiin kauden päätteeksi sarjan ensimmäiseen tähdistökentälliseen.


title: Andrew Gordon

text: Huhtikuussa 2007 Gordon teki kolmivuotisen tulokassopimuksen Washington Capitalsin kanssa. Hän pelasi kauden 2007–2008 pääosin AHL-joukkue Hershey Bearsissa, jonka kolmanneksi paras pistemies Gordon oli tehtyään 58 runkosarjaottelussa tehot 16+35=51. Viidessä pelaamassaan playoff-ottelussaan hän teki tehot 3+2=5, joilla Gordon oli Bearsin paras pistemies ja maalintekijä. Hänet valittiin 10. helmikuuta 2008 AHL:n viikon pelaajaksi. Gordon pelasi osan kaudestaan myös ECHL-joukkue South Carolina Stingraysissa. Kauden 2008–2009 päätteeksi hän voitti AHL:n mestaruuden, Calder Cupin. Gordon pelasi kauden aikana myös ensimmäisen ja kauden ainoan NHL-ottelunsa Capitalsissa 23. joulukuuta 2008, jolloin hän sai jääaikaa noin seitsemän minuuttia. Kaudella 2009–2010 Gordon oli Bearsin toiseksi paras maalintekijä ja kolmanneksi paras pistemies tehoilla 37+34=71. Hän voitti kauden päätteeksi taas Calder Cupin ja valittiin AHL:n toiseen tähdistökentälliseen. Gordon pelasi kauden aikana kaksi NHL-ottelua. Heinäkuussa 2010 hän teki vuoden mittaisen jatkosopimuksen Capitalsin kanssa.


title: Andrew Gordon

text: Kaudella 2010–2011 Gordon pelasi Capitalsissa yhdeksän runkosarjaottelua tehopistein 1+1=2. Hän teki NHL-uransa avausmaalin 21. joulukuuta 2010 New Jersey Devilsin Martin Brodeurin taakse. Gordon pelasi kautensa kuitenkin taas pääosin farmijoukkue Hershey Bearsissa. Hän pelasi kauden aikana myös ssa. Heinäkuussa 2011 Gordon teki vapaana pelaajana kaksivuotisen sopimuksen Anaheim Ducksin kanssa. Hän pelasi kaudella 2011–2012 seurassa 37 NHL-ottelua tehopistein 2+3=5 sekä 19 ottelua farmijoukkue Syracuse Crunchissa, kunnes Ducks kauppasi hänet Vancouver Canucksiin vaihdossa Sebastian Erixoniin helmikuussa 2012. Gordon pelasi loppukauden kokonaan AHL-joukkue Chicago Wolvesissa. Kaudella 2012–2013 hän nousi joukkueen varakapteeniksi. Gordon pelasi kauden aikana kuusi NHL-ottelua ilman tehopisteitä.


title: Andrew Gordon

text: Heinäkuussa 2013 Gordon teki vapaana pelaajana vuoden mittaisen sopimuksen Winnipeg Jetsin kanssa. Hän pelasi kauden 2013–2014 kuitenkin kokonaan AHL-joukkue St. John’s IceCapsissa, jonka varakapteenina Gordon toimi. Hän oli joukkueen toiseksi paras pistemies Jason Jaffrayn jälkeen tehoilla 23+34=57. Kevään 2014 pudotuspeleissä Gordon voitti IceCapsin sisäisen piste-, maali- ja syöttöpörssin tehoilla 8+11=19. Hän eteni joukkueen kanssa aina Calder Cup -finaaleihin, mutta mestaruuden vei kuitenkin Texas Stars otteluvoitoin 4–1. Heinäkuussa 2014 Gordon teki vapaana pelaajana vuoden mittaisen ja kaksisuuntaisen sopimuksen Philadelphia Flyersin kanssa. Hän pelasi kauden 2014–2015 kokonaan farmijoukkue Lehigh Valley Phantomsissa.


title: Andrew Gordon

text: Gordon siirtyi kaudeksi 2015–2016 vuoden mittaisella sopimuksella Ruotsin SHL-liigan Linköping HC:hen. Hän voitti joukkueen sisäisen pistepörssin tehoilla 18+26=44, joilla Gordon jakoi SHL:n pistepörssin viidennen sijan Växjö Lakers HC:n Rickard Gyngen ja Frölunda HC:n Andreas Johnsonin kanssa. Joulukuussa 2015 hän teki Linköpingin kanssa kaksivuotisen jatkosopimuksen.


title: Andrew Gordon

text: Kaudella 2016–2017 Gordon nousi Linköpingin varakapteeniksi. Hän oli joukkueen kolmanneksi paras pistemies tehoilla 8+16=24. Mestarien liigassa hän jakoi Linköpingin sisäisen tehotilaston voiton Broc Littlen kanssa lukemalla +5. Kaudella 2017–2018 Gordon oli joukkueen paras maalintekijä 16 osumallaan. Pudotuspeleissä hän jakoi Linköpingin sisäisen pistepörssin voiton kolmen muun pelaajan kanssa tehoilla 3+4=7. Toukokuussa 2018 Gordon teki Linköpingin kanssa kolmivuotisen jatkosopimuksen. Elokuun lopulla seura lainasi hänet kuukauden mittaisella sopimuksella SM-liigajoukkue Rauman Lukkoon.


title: Andrew Gordon

text: Gordon edusti Kanadaa Deutschland Cupissa vuonna 2016 ja Nikolai Putškov -turnauksessa vuonna 2017.


title: Niklas Colliander

text: Niklas Colliander (s. 7. tammikuuta 1985 Vantaa) on suomalainen entinen maastohiihtäjä, joka edusti Vantaan Hiihtoseuraa.


title: Niklas Colliander

text: Colliander kilpaili maailmancupissa ensimmäisen kerran 10. maaliskuuta 2007, kun hän oli Lahden vapaan hiihtotavan sprintissä 69:s. Maailmancupin pisteille Colliander hiihti ensimmäisen kerran 16. tammikuuta 2009 ollen Vancouverin perinteisen hiihtotavan sprintissä 26:s. Hän ylsi pisteille kaikkiaan neljässä osakilpailussa. Parhaimmillaan Colliander oli kahdeksas Drammenin perinteisen hiihtotavan sprintissä 11. maaliskuuta 2010. Collianderin viimeiseksi kilpailuksi maailmancup-tasolla jäi joulukuun 2012 Kuusamon Nordic Opening, jossa hänen sijoituksensa kokonaistuloksissa oli 69:s.


title: Niklas Colliander

text: Skandinavia Cupissa Colliander saavutti yhden kakkossijan perinteisen hiihtotavan sprintissä Nesissä 21. tammikuuta 2012. Kolmanneksi hän sijoittui kolme kertaa: perinteisen hiihtotavan sprintissä Keuruulla 3. tammikuuta 2009 ja Vuokatissa 19. joulukuuta 2009 sekä 15 kilometrin perinteisen hiihtotavan kilpailussa Albussa 12. helmikuuta 2012. FIS Marathon Cupissa Colliander sijoittui kahdesti kymmenen parhaan joukkoon ollen kahdeksas sekä Finlandia-hiihdossa 26. helmikuuta 2011 että Tartu Maratonilla 17. helmikuuta 2013.


title: Niklas Colliander

text: SM-kilpailuissa Colliander saavutti kaksi mitalia henkilökohtaisilla matkoilla. Hän oli 50 kilometrin perinteisen hiihtotavan kilpailussa toinen Imatralla 2012 ja kolmas Kontiolahdella 2010. Vantaan Hiihtoseuran joukkueessa Colliander saavutti SM-kultaa viestissä 2012 yhdessä Janne Monosen, Olli Hiidensalon ja Matti Heikkisen kanssa. Colliander oli kilpailussa avausosuuden nopein.


title: Niklas Colliander

text: Colliander ilmoitti siirtyvänsä pitkille kilpailumatkoille jäätyään ulos Val di Fiemmen MM-kilpailujen 2013 joukkueesta. Hän kärsi sydänvaivoista loppukauden aikana ja lopetti uransa 28-vuotiaana keväällä 2013. Colliander toimi Vantaan SM-hiihtojen 2014 kisaisäntänä. Hiihtouransa jälkeen Colliander siirtyi Vuokatin Viini Oy:n yrittäjäksi isänsä Nils Collianderin tilalle.


title: Michiel de Ruyter

text: Michiel Adriaenszoon de Ruyter (myös Ruijter) (1607–1676) oli alankomaalainen merisankari, joka oli mukana noin 40 meritaistelussa Espanjaa, Ruotsia, barbareskivaltioita, Ranskaa ja Englantia vastaan. Hän yleni matruusista laivapäälliköksi ja myöhemmin yliamiraaliluutnantiksi. Vuonna 1659 Nyborgin taistelussa de Ruyter avusti tanskalaisia Ruotsin laivastoa vastaan, 1666 hän löi Englannin laivaston ja 1667 saartoi Lontoon ja pakotti Englannin Bredan rauhaan. De Ruyter haavoittui kuolettavasti ranskalaisia vastaan Agostan edustalla taistellessaan. Rotterdamissa on ollut muistopatsas de Ruyterista.


title: Maurice White

text: Maurice White (19. joulukuuta 1941 Memphis, Tennessee, Yhdysvallat – 3. helmikuuta 2016) oli yhdysvaltalainen laulaja ja lauluntekijä sekä Earth, Wind & Fire -yhtyeen perustaja ja johtohahmo.


title: Maurice White

text: White perusti yhtyeen kierrettyään Santanan, Weather Reportin ja Uriah Heepin mukana. Hän halusi perustaa kunnianhimoisen yhtyeen, joka olisi riippumaton ihonvärin, kulttuurin ja luokittelun rajoista. White teki myös sooloalbumeja.


title: HMS Temple

text: HMS Temple oli Britannian Kuninkaallisen laivaston 1758 vesillelaskettu Temple-luokan 68-tykkinen kolmannen luokan linjalaiva. Alus oli ainoa näin nimetty kuninkaallisen laivaston alus.


title: HMS Temple

text: Alus tilattiin 9. syyskuuta 1756 Hugh Blaydes'ltä Hullista. Sen köli laskettiin 17. marraskuuta ja alus laskettiin vesille 3. marraskuuta 1758. Se valmistui 11. maaliskuuta 1759. Aluksen valmistuskustannukset olivat 22 393 puntaa yhdeksän shillinkiä ja kuusi pennyä, minkä lisäksi valmistajalle maksettiin varustamisesta 6 847 puntaa kuusi shillinkiä ja neljä pennyä.


title: HMS Temple

text: Alus otettiin palvelukseen tammikuussa 1759 päällikkönään Washington Shirley. Alus osallistui 20. marraskuuta Quiberoninlahden taisteluun, minkä jälkeen se oli Basque Roadin saartoa valvovassa osastossa. Alus lähti 26. maaliskuuta 1760 Leewardsaarille päällikkönään Lucius O'Brien. "HMS Griffinin" avustamana alus valtasi 10. elokuuta Grenadan rannikolla 12-tykkisen sluuppi "Virginin". Alus viipyi Leewardsaarilla 1761-1762.


title: HMS Temple

text: Vuonna 1762 aluksen päälliköksi tuli Julian Legge. Se oli Jamaikalla huhtikuussa ja alus osallistui 6. kesäkuuta - 13. elokuuta Havannan valtaukseen. Aluksen päälliköksi tuli Thomas Collingwood. Se lähti kotimatkalle lokakuussa ja alus haaksirikkoutui 18. joulukuuta saamiensa vuotojen seurauksena Cape Clearin edustalla.


title: Atkinsonmoottori

text: Atkinsonmoottori on James Atkinsonin keksimä polttomoottori, jossa puristustilavuus on pienempi kuin paisuntatilavuus. Ottomoottorissa ja dieselmoottorissa puristus- ja työtahdit ovat yhtä pitkät, joten vastaavat tilavuudet ovat niissä yhtä suuret. Atkinson oivalsi, että kun työtahdista tehdään pitempi kuin puristustahdista, polttoaineen palamisen energia saadaan paremmin hyödynnettyä ja moottorin hyötysuhde siten suuremmaksi. Atkinsonmoottorissa suuri osa puristustilavuudesta jätetään tahallaan hyödyntämättä, ja tästä syystä atkinsonmoottorin teho/paino-suhde on matalampi kuin muilta osin vastaavan ottomoottorin tai dieselmoottorin. Nykyaikaisissa atkinsonmoottorin sovelluksissa ei hyödynnetä James Atkinsonin patenttien mukaisia mutkikkaita mäntien varsien vipumekanismeja vaan imuventtiilien myöhäisellä sulkeutumisella lyhennetään puristustahtia. Tästä syystä näennäinen puristussuhde voi olla hyvinkin korkea, ellei imuventtiilien ajoitusta huomioida. Hybridiautoissa polttomoottorin mitoitus ei vastaa ajoittaista ajoneuvon maksimitehon tarvetta vaan arvioitua keskitehoa. Tästä syystä atkinsonmoottoria hyödynnetäänkin hybridiautoissa.


title: Joe Gilgun

text: Joseph William ”Joe” Gilgun (s. 9. maaliskuuta 1984 Chorley, Lancashire) on brittiläinen näyttelijä. Hän on tunnettu muun muassa rooleistaan Eli Dinglena televisiosarjassa "Emmerdale", Woodyna elokuvassa "This Is England" ja sen spin-off-televisiosarjoissa sekä Rudy Wadena televisiosarjassa "Misfits".


title: HMS Hero (1759)

text: HMS Hero oli Britannian Kuninkaallisen laivaston vuonna 1759 vesillelaskettu 74-tykkinen kolmannen luokan linjalaiva.


title: HMS Hero (1759)

text: Alus tilattiin 25. toukokuuta 1756 Plymouthin telakalta. Se laskettiin vesille 28. maaliskuuta 1759.


title: HMS Hero (1759)

text: Alus osallistui vuonna 1783 Cuddaloren taisteluun. Se muutettiin vankilaivaksi vuonna 1793 ja romutettiin vuonna 1810.


title: Palkkaluokka

text: Palkkaluokka on työehtosopimuksesta löytyvä peruspalkkataso, joka määräytyy työntekijälle alaan liittyvän työkokemuksen määrän ja koulutuksen perusteella. Mitä korkeampi työntekijän palkkataso on, sitä enemmän hän saa myöskin palkkaa. Esimerkkinä Matkailu- ja ravintola-alan työehtosopimuksessa ykköspalkkatasoon kuuluva työntekijä (Pikkolot ja apuntyöntekijät) saavat korkeintaan kahden vuoden työkokemuksella peruspalkkaa 9,96 euroa tunnilta. Kun taas kokemusta on yli kaksi vuotta, nousee palkka 10,24 euroon tunnilta.


title: Kaprion luterilainen seurakunta

text: Kaprio oli luterilainen seurakunta Kaprion seudulla Inkerissä. Sen vuonna 1766 rakennettu kirkko sijaitsi Novasolkan kylässä. Seurakunta kuului Länsi-Inkerin rovastikuntaan. Sen toiminta päättyi 1920-luvun lopulla.


title: Kaprion luterilainen seurakunta

text: Kaprioon perustettiin Inkerin ensimmäinen luterilainen seurakunta jo 1580-luvulla, kun Ruotsi oli valloittanut alueen. Seurakunta toimi uudelleen 1620-luvulta lähtien. Kaprion linnan saarnaaja työskenteli vuosina 1628–1634 myös saksalaisen seurakunnan pappina. Vuosina 1624–1629 Kapriossa oli lisäksi ruotsalais-suomalainen saarnaaja. Myöhemmin paikkakunnalla toimi myös lastenkoulu eli pedagogio.


title: Kaprion luterilainen seurakunta

text: Hevaan ja Klopitsan seurakunnat liitettiin Kaprioon Venäjän valloitettua Inkerin 1700-luvun alussa. Niiden ainoa jäljellä ollut pappi, Kaprion kirkkoherra Johan Schütz karkotettiin Kazaniin. Sotavuosien jälkeen Kapriolla, Kattilalla ja Soikkolalla oli jonkin aikaa yhteinen kirkkoherra. Tilapäiset kirkkoherrat hoitivat Kaprion pastorinvirkaa usein jossakin muussa seurakunnassa olleen toimensa ohella. Toisaalta ainakin 1800–1900-luvun vaihteessa Kaprion kirkkoherra toimi myös kolmen muun inkeriläisseurakunnan – Kattilan, Soikkolan ja Novasolkan (jolla oli siis sama nimi kuin Kaprion luterilaisella kirkonkylällä) – pappina.


title: Kaprion luterilainen seurakunta

text: Seurakunnan kolmas ja viimeinen kirkko oli rakennettu vuonna 1766. Kirkko ja pappila sijaitsivat Novasolkka-nimisessä kylässä vähän matkan päässä Kapriosta. Vaatimattomassa puisessa ristikirkossa oli istumapaikat 180 hengelle. Seurakunnalla oli myös rukoushuone Ojankylässä. Hautausmaat sijaitsivat kirkon ympärillä sekä Suomenlahden rantakylissä Tolkissa ja Hirsikonnussa.


title: Kaprion luterilainen seurakunta

text: Vuonna 1860 seurakunnan noin 1 300 jäsenestä 22 oli saksalaisia, 13 virolaisia ja loput suomalaisia. Vuonna 1904 suomalaisia oli noin 1 800, saksalaisia 75 ja virolaisia noin 400. Kaprion kirkossa pidettiin jumalanpalveluksia suomeksi kaikkina sunnuntai- ja juhlapäivinä, vuosittain 12–15 kertaa viroksi ja 1–2 kertaa saksaksi. Ojankylän ruokoushuoneessa jumalanpalveluksia pidettiin vuosittain 12 kertaa suomeksi, 8–10 kertaa viroksi ja 2–3 kertaa saksaksi.


title: Kaprion luterilainen seurakunta

text: Kaprion ja Serepetan virolaisilla oli vuonna 1924 yhteinen ja vuonna 1929 erilliset seurakunnat. Kaprion suomalaisen seurakunnan toimituksia hoitivat 1920-luvulla muissa inkeriläisseurakunnissa toimineet kirkonmiehet. Vuodesta 1928 lähtien ei ole tietoja kirkollisesta elämästä seurakunnassa. Kaprion kirkko suljettiin vuonna 1929, minkä jälkeen se toimi kerhotalona ja puusepänverstaana. Rakennus paloi toisen maailmansodan aikana.


title: Kaprion luterilainen seurakunta

text: Toisen maailmansodan aikana osa Kaprion suomalaisista jäi Leningradin piiritykseen, osa saksalaisten miehitysalueelle. Edelliset evakuoitiin Siperiaan, viimeksi mainitut Suomeen. Nykyään seurakunnan alue kuuluu Lomonosovin piirin Kaprion, Lepäsin ja Lopuhkinan kuntiin, Jaaman piirin Niisnovan kuntaan ja Sosnovyi Borin kaupunkiin.


title: Kaprion luterilainen seurakunta

text: Kaprion seurakuntaan kuului 60 kylää, joista vain osassa oli suomalaisasutusta. Luterilaiset muodostivat viidesosan seudun väestöstä.


title: Kaprion luterilainen seurakunta

text: E – virolaisia, i – inkeroisia, s – suomalaisia, v – venäläisiä, vat – vatjalaisia.


title: Alexander Schwarz

text: Alexander Schwarz (s. 2. tammikuuta 1978 Tukholma, Ruotsi) on suomalainen entinen maastohiihtäjä. Hän edusti Vuokatti Ski Team Kainuuta.


title: Alexander Schwarz

text: Schwarz kilpaili maailmancupissa vuosina 1998–1999, 2002 ja 2004–2006 yhteensä kahdeksassa osakilpailussa. Ensimmäistä kertaa hän hiihti maailmancupissa 8. tammikuuta 1998 Ramsaussa, jossa hän oli 15 kilometrin perinteisen hiihtotavan kilpailussa 71:s. Maailmancupin pisteille Schwarz ylsi kerran: 29. joulukuuta 1998 Kitzbühelissä ollen vapaan hiihtotavan sprintissä 22:s.


title: Alexander Schwarz

text: Continental Cupissa ja Skandinavia Cupissa Schwarz hiihti kymmenen parhaan joukkoon yhteensä kolme kertaa. Parhaimmillaan hän oli neljäs Skandinavia Cupin 15 kilometrin vapaan hiihtotavan kilpailussa Vuokatissa 16. joulukuuta 2005.


title: Alexander Schwarz

text: Schwarz oli mukana juniorien MM-kilpailuissa Pontresinassa 1998. Hän kilpaili 10 kilometrin vapaan hiihtotavan kilpailussa ollen 37:s.


title: Alexander Schwarz

text: Schwarz saavutti SM-kilpailuissa 2007 hopeaa 15 kilometrin vapaan hiihtotavan kilpailussa.


title: Alexander Schwarz

text: Vuokatti Ski Teamin joukkueessa Schwarz saavutti SM-kultaa viestissä 2007 ja 2008 sekä sprinttiviestissä 2005. Pitkissä viesteissä hänen kanssaan hiihtivät molemmilla kerroilla Martti Jylhä, Olli Ohtonen sekä Sami Jauhojärvi, ja sprinttiviestissä hänen parinaan oli Pasi Kallunki.


title: Helsingin IV Opiskelijayhdistys

text: Helsingin IV Opiskelijayhdistys ry (HIV ry) toimii Metropolia Ammattikorkeakoulun sosiaali- ja terveysalan opiskelijoiden hyväksi Vanhan Viertotien sekä Mannerheimintien toimipisteillä. Jäseniä on noin 1200 ja opiskelijoita löytyy seuraavilta aloilta: apuvälinetekniikka, bioanalytiikka, fysioterapia, jalkaterapia, optometria, osteopatia, radiografia ja sädehoito sekä suun terveydenhuolto. Helsingin IV Opiskelijayhdistys ry on liitetty yhdistysrekisteriin 1.4.1971, jolloin Helsingissä toimi Helsingin IV terveydenhuolto-oppilaitos.


title: Helsingin IV Opiskelijayhdistys

text: Opiskelijayhdistys toimii aktiivisesti opiskelijoiden edunvalvonnan ja virkistystoiminnan parissa sekä tekee yhteistyötä Metropolian muiden opiskelijayhdistysten sekä opiskelijakunta METKA:n kanssa.


title: Helsingin IV Opiskelijayhdistys

text: Vuonna 2016 yhdistyksen hallitus on yhdeksänhenkinen. Puheenjohtajana toimii Hanna Kääriäinen ja varapuheenjohtajana Krista Mahlamäki.


title: Rauhajärvi

text: Rauhajärvi on kylä Kangasniemen kunnan eteläosassa valtatien 13 varrella. Rauhajärven naapurikylät ovat lännessä Ukonniemi, idässä Luusniemi ja pohjoisessa Harjunmaa ja Vuojalahti. Etelässä kylä rajoittuu Mikkeliin. Kylää rajaavat vesistöt ovat lännessä Puulaveden Vuojaselkä, etelässä Läsäkoski, Rauhajärvi ja Rauhavirta, idässä Kyyvesi ja Valkeajärvi.


title: Rauhajärvi

text: Läsäkoski oli ennen aktiivisten toimintojen keskus Rauhajärven kylällä. Siellä toimivat kaupat, posti, koulu, mylly, saha ja kasvihuoneet. Nykyisin Läsäkoski tunnetaan kalastajien keskuudessa erinomaisesta lohikoskestaan.


title: Geotekninen monitorointi

text: Geotekninen monitorointi tarkoittaa maan käyttäytymisen tai geoteknisten rakenteiden toiminnan seuraamista rakentamista ennen, sen aikana ja/tai sen jälkeen. Monitorointi käsittää mittaamisen lisäksi mittausten suunnittelun ja tulosten analysoinnin. Monitoroinnilla pyritään osoittamaan kiinnostuksen kohteena olevan rakennuskohteen hyväksyttävä käyttäytyminen, jolloin rakenteen kestävyys ja turvallisuus voidaan varmistaa. Tavallisempi tapa on ollut lisätä rakenteen kestävyyttä siten, että mahdolliset oletuksista poikkeavat kuormitukset eivät aiheuta vaurioita. Suomessa geoteknistä monitorointia edistää Suomen geoteknillisen yhdistyksen SGY:n vuonna 2011 perustettu Monitorointitoimikunta.


title: Geotekninen monitorointi

text: Rakenteen vaurioita voivat aiheuttaa moninaiset syyt, kuten esimerkiksi ylikuormitus, suunnittelu- ja rakennusvirheet, suunnitelmista poikkeavat olosuhteet, rakenteiden ja rakenneosien heikentyminen tai tahalliset toimet. Monitorointi voi vähentää riskejä, jotka aiheutuvat rakenteen tai maaperän odottamattomasta ja haitallisesta käyttäytymisestä. Tavallisimmat riskit ovat loukkaantumiset, ihmishenkien menetys ja rahalliset vahingot. Monitoroinnilla voidaan varmistaa, että rakenteen toiminta on suunnitelmien mukaista ja rakenne toimii myös rakentamisen jälkeen oletetulla ja vaaditulla tavalla.Monitoroinnilla voidaan saada ennakkovaroitus ennen kuin haitallisia muutoksia pääsee tapahtumaan, jolloin korjaavien toimenpiteiden suorittaminen on mahdollista, joka merkittävästi vähentää vaurioriskiä. Samalla turvallisuus paranee, kun mittaussuureiden suuruutta pystytään seuraamaan suhteessa ennalta asetettuihin sallittuihin arvoihin.


title: Geotekninen monitorointi

text: Rakennustyö voi aiheuttaa vahinkoa ympäröiviin rakenteisiin. Läheisten rakenteiden vaurioituminen voidaan mahdollisesti estää, jolloin vältetään korjauskustannusten lisäksi oikeudenkäynnit ja niistä aiheutuvat kustannukset.


title: Geotekninen monitorointi

text: Perinteisesti monitorointi on suoritettu manuaalisesti, mutta suurin osa mitattavista muuttujista on mahdollista mitata myös automaattisella mittauslaitteistolla. Automatisoinnista on suurin hyöty mittauskohteissa, jotka vaativat tiheätä ja säännöllistä mittausta tai laitteisto on asennettu vaikeapääsyiseen kohtaan. Automatisoitu mittauslaitteiston etuja ovat ihmisestä riippuvien mittausvirheiden poistuminen, mahdollisuus suureen mittaustiheyteen, hälytykset sallittujen rajojen ylittyessä ja mahdollisuus seurata mittaustuloksia etänä.


title: Geotekninen monitorointi

text: Inklinometri on maaperän siirtymien monitorointiin yleisesti käytetty mittauslaite, joka mittaa asentoa suhteessa maan vetovoimaan. Inklinometrin tyypillisiä mittauskohteita ovat sortuman liukuvyöhykkeen määrittäminen, vaakasiirtymän nopeuden ja suuruuden määrittäminen maaperässä ja maarakenteissa, kuten patopenkereissä, pehmeälle maaperälle tehdyissä penkereissä ja kaivannoissa sekä siirtymien mittaaminen tukiseinissä, paaluissa ja tukimuureissa.


title: Geotekninen monitorointi

text: Vaaituksessa verrataan mitattavan kohteen pystysuuntaista asemaa kiintopisteeseen. Vaaituksessa käytetään optista laitteistoa, joka asetetaan vaakasuoraan. Mittaamisessa käytetään apuna mittalattaa, jolla korkeusero mittauskohteiden ja vaaituskojeen välillä voidaan määrittää. Siirtymä lasketaan kiintopisteen ja mittauspisteen korkeuseron muutoksesta. Saavutettava tarkkuus riippuu ainakin vaaituskojeesta, mittausetäisyydestä ja ympäristöolosuhteista.